text:
Chitsauko Chitanhatu
Sezvo mabataniro akaita mwoyo nemapapu apa mukana wekuti vanhu vataike; kukanganisa kunoita avo vanotsvaka ruzivo rwemaumbirwo akaita muviri [vatsvakuzivo vose vemaumbirwo emuviri vanoda kuti vaongorore nhengo, votsanangura zvavaona, vorakidza vamwe zvavaona, vokumbaruzivo rwese rwungawanikwa pamusoro padzo] kuti vanongo ongorora muviri wemhuka imwe chete, munhu – uye munhu akafa. Vano kanganisa pakuti voda kubva vatsanangura usikwa hwose kubva muchinhu chimwe chete chava nanga [zvakafanana nekuda kudzika ruzivo rwose rwematongerwo enyika pamusoro pekuongorora hurumende imwechete mashandiro ayo kana kuti unoziva hurimi hwose wangoona munda mumwe chete].
Dai vaine ruzivo rwekuviya nekupatsanura mhuka [mhenyu] serwavanarwo rwekuviya munhu akafa, nyaya iyi yanetsa vakawanda ingadai yakatopedzwa nyorenyore.
Tikatanga nehove, semhuka dzisina mapapu, dzine ventricle rimwe chete, zvinongooneka zvega. Nekungo tarisa chete tinoona kuti nekutarisa zve tagura atari [ropa richi buda panorova mwoyo pega pega] zvino rakidzika kuti [izvi vazhinji vanozvibvuma], kuti samba reropa rizasi kwemwoyo [rinova ndiro rimwe neauricle] rino dira ropa mumwoyo, iwo uno riendesa mberi mupaipi kana kuti atari kana kuti nhengo inoita seatari.
Totevera tichiti zvimwezvo zvinoonekwa mudzimwemhuka dzine ventricle imwechete sezvakaita zura, datya, nyoka kana dzvinyu. Mhuka idzi dzinonzi dzine mapapu nekuti dzineizwi [ndine zvandakaonawo nezvandino ziva maererano nekurongwa kwenhengo dzazvo pamwe nemapapu, asi izvi hazvinei panyaya yatinayo iye zvino], zviri pachena nekuona chaikwo kuti ropa rino fambiswa mumavheini richienda kumaatari nekurova kunoita mwoyo. Zviri pachena, mukana uripo, zvichiratidzika, hazvinetse kuzviona, hapana kusagutsikana. Mumhuka idzi zvakaita sekunge mwoyo wemunhu wakavhurika pagamuro rinogova kuti kurudyi nekuruboshwe wemwoyo. Ipapa handifunge kuti pane ainetseka nekuti ropa rinobva sei kumavheini richienda kumaatari.
Sezvo mhuka dzisina mapapu dziri dzakawanda kupfuura dzinawo, idzowo dzine ventricle rimwe dzichi pfuura dzine rimwe, hazvinakuoma kuona kuti mhuka zhinji kazhinji kacho, ropa rinobva kumavheini richienda kumaatari nenzira iripachena, nzira ino pfuura nemumwoyo chaimo.
Izvi zvinoonekwa mumwana asati azvarwa emhuka dzine mapapu. Tsingaropa ina dzemwoyo [dzinoti: vena cava, Atari-inenge-vheini, vheini-inenge-atari neatari huru] dzakabatana zvadzisina kuita munhu akura. Nyanzvi dzemaumbirwo emuviri vakazviziva kare izvi.
Mumwana asati azvarwa Vena Cava inobatana ne vheini-inenge-atari. Izvi zvinoitikira vena cava ichangobva muchiropa isati yapinda mumoyorudyi, uyewo isati dirana nevheinicoronari. Kubatana uku kuita kuti kuve nesanganiro kurutivi rine pindiro guru rakatenderera sezai murutivi mevheini-inenge-atari. Pindiro iri harina dzivo zvekuti ropa rinongo erera pasina bingidzo kubva muvena cava richipinda muatari nemuauricle reruboshwe nemoyoruboshe. Kudivi rakadziva kuvheini-inenge-atari papindiro iri ndipo pane dzivo rinenge deko, rino kwidibira, rakakura kupinda pindiro racho. Mumunhu mukuru deko iri rinobva rapa pfiga paburi apa, richinama buri rese, zvekuti hapana ropa rino papfuura. Kudzokera kumwana asati azvarwa: deko iri rino sundwa nyore neropa rinobva ku vena cava asi richi ramba kuti ropa rapinda muvheini-inenge-atari riende kumapapu. Saka tinga funge kuti, tichi zvibvumawo, kuti mumwana asati azvarwa ropa rino ramba richienda richibva kuvena cava richienda muvheini-inenge-atari richipinda mumoyoruboshe. Rapinda kudaro harichagona kudzoka shure.
Rimwe sanganiro riripo riripakati peatari-inenge-vheini [sanganiro iyi inowanikwa tsinga ichangobva pamoyorudyi yavakumhandika kuita mapazi maviri] nemukova unosveveredza kunobata ziatariguru. Mumunhu mukuru mukova uyu unotetepa wosvava dzamara waoma zvinoita tsinga yerukuvhute. Pakuvhiya nekupatsanura mwanasvodzwa, atarihuri inoita seinemidzi miviri kana kuti pane atarihuru mbiri.
Mukana uyu unenge atari hauna chidzivo chingatadzise ropa kufamba zvakanaka kuenda mberi kana shure. Asi pasanganiro pemukova uyu neatari-inenge-vheini, divi reatari-inenge-vheini rakagaririrwa nemavharuvhu matatu. Aya anoregedza ropa rinobva neche kumoyorudyi richi pfuura nyore richienda kuziatariguru, asi richi tadzisa zvachose kuti ropa rinobva kuziatariguru kana kuti kumapapu kuti riende shure kumoyorudyi. Saka mumwana asti azvarwa zviri mugwara kuti titi ropa rino garo fambiswa kubva kumoyorudyi richienda kuziatariguru panogwinha mwoyo.
Zvino taurwa kaka wanda kuti masanganiro aya, [nekukura, kuvhurika nekusava nezvidzivo kwaakaita] ndeekuendesa chikafu kumapapu, asi muvanhu vakuru [maangatoda chikafu chakawanda nekuti anoumvuta neudziya hwakawanda] anovhara achibva asavapo. Aya manyepo atisinga fanire kubvuma uye hazvipindirane neruzivo. Mamwe manyepo zve ndeekuti mumwana asati azvarwa mwoyo ugere zvawo pasina zvaunoita, usingarove, wakangoti mwii, zvakabva zvaita kti usiki huumbe mikana iyi kuti mapapu awane mararamiro. Kungo ringa zviri muzai riri kurindirwa nehuku, nechimero chaburizisa kutowa muchibereko, zvinoonekwa kuti mwoyo unorova mazviri zvimwezvo semumunhu mukuru, zvekuti usiki hausi pachimanikiro. Ini pachangu ndakazvinonera, kana Aristotle anozvipupura achiti: ‘kurova kuno oneka kumavambo chaiko mwoyo uchitotanga kukura, zvinooneka pamhuka mhenyu ikavhiyiwa ichipatsanurwa kana muzai rine nhiyo irikukura.’ Ndikato pamhidzira nekuti, nzira dzeropa idzi [muvanhu nemumhuka dzimwe] dzakato shama kuvhurika panguva yekuzvarwa [apa nyanzvi dzemaumbirwo emuviri vakatozviona kare vakanyora nazvo] pamwe nekuti kana kwemwedzi yakati kuti, kana makore chaiwo zvekutoti hupenyu hwese mune dzimwe mhuka dzakaita se madhadha neshiri dzimwe zhinji kana mhuka diki. Zvingadai kuti ndizvo zvaka kangaidza Botallo kuti azoti awana imwe nzira ino famba naro ropa richibva kuvena cava kuenda kumoyoruboshe. Ndino bvuma kana ini kuti panda kazvionerawo mbevahombe yandakange ndabata, ndakambozvifungawo ndawana nzira itsva.
Zvese izvi zvinoreva kuti hapana kusiya zvinoitika mumeromunhu [mwana achiri kuumbika asati azvarwa: embryo], nezvinoitika mumeromhuka nzira idzi madzisingazo vharika. Saka mwoyo, nemarovero awo, unofambisa ropa kubva zviripachena kubva muvena cava uchiri pfuudza nemumaventricle ari mairi kuenda mutsingaguru.
Saka mumeromhunhu, mapapu paanenge agree zvawo achiita seasina nebasa rese nekugara zvawo asingamboitawo chinhu, Usikwa [Neicha] huno shandisa maventricle ari maiyi kuti angofambisa ropa chete. Embiriyo ine mapapu, asi isinga ashandise yakango fanana ne iyo isina zvayo mapapu.
Chasara zvino kubvunza mubvunzo unoti sei mumhuka huru [nesu muvanhu], ropa risisa fambe nenzira dzaye dzaraipinda naro mhuka ichiri embiriyo; kana kuti tobvunza tichi zvino batsireyi Neicha [usikwa] kuti nzira dzaifamba neropa muembiriyo dzivharike mumhuka [nesuwo isu] dzayaruka [nzira idzi hadzivharike mune dzimwe mhuka]. Sei pasinawo dzimwe nzira dzavhurika, panzvimbo yekuti kuvhurika uku kunenge kunoto tadzika kuvako.
Tasvika zvino pekuti tingati Neicha ingadei pakuti ropa rimbopfuura nemumapapu. Mhinduro yacho yakadai, kana kuti ino tevedza pfungwa yakaai.: mhuka huru idziyamiri zvekuti dzinga kwanise chaizvo to pisa zvakanyanya zvekutadza kukamura hupisiri hwacho. Saka ropa rino pisa iri rinomboenda nekuma papu kuti furwe nemweya watinofema rigo tonhodzwa nekubiswa mafuru. Kuti ndinyatsoi pedze nyaya iyi zvino gutsa, kutoda kuti tiongorore maumbirwo awo mapapu.


c: text/html

text:
Mukondombera AIDS
Mukondombera izwi rinoreva pandemic disease paChirungu. Inzwi iri rino enderana nerimwe inzwi rinoti Shuramatongo. Mazuvano vanhu vazhinji vano kanganisika ne kufunga kuti zvinoreva chirwere che HIV Aids. Izvi zvaka tangira apo muimbi Thomas Mapfumo aka imba kambo kake kainzi mukondombera kanova ndiko kaka ita kuti izwi iri riite mukurumbira. Paku taurwa chaiko kana tichida kureva HIV AIDS tino fanira kuti Mukondombera we AIDS zvichi reva kuti HIV pandemic.
Contents
Mukondombera we AIDS[chinja | edit source]
Zvino notaura kurwara nezvirwere zvakasiyana-siyana kunoonekwa mushure mekunge masoja anodzivirira kurwara kwemumuviri aparadzwa neutachiona hweHIV. Saka mukondombera hachisiri chirwere chimwe asi izita rinotsanangura mamiriro ekunge muviri usisakwanise kuzvidzivirira kubva kuchitsama chezvirwere mushure mekunge utachiona hweHIV hwatekeshera mumuviri wemunhu. Mukondombera unowanzovapo kwapera makore akati kuti munhu atapukirwa neutachiona hweHIV.
Chii chinonzi HIV[chinja | edit source]
HIV hutachiona hunoparadza hudzivisi hwezvirwere pamuviri wemunhu. HIV hutachiona hunokonzera Mukondombera - kana kuti AIDS. Hutachiona uhwu hwunoparadza masoja anorwisa zvirwere zvakasiyana - siyana mumuviri wemunhu. Izvi zvinoita kuti munhu ane utachiona arambe achirwara - rwara kusvikira ave nemukondombera.
Pari nhasi (April 2013) hakuna mushonga unorapa Mukondombera. Kune mishonga yakasiyana siyana inoshandiswa kudzivisa kutekeshera kwehutachiona hunokonzera mukondomera asi denda iri rinoramba ririmo mumuviri.
Kupararira kwehutachiona[chinja | edit source]
Hutachiona hunowanikwa mumvura dzemumuviri dzakaita seropa nemvura dzinobuda kana vanhu vachiita zvepabonde (mumbeu yababa nemumvura dzinobuda munhengo yemunhukadzi kana pachiitwa zvepabonde). Unowanikwa zvakare mumukaka waamai. Hutachiona uhwu hunowanzoparadzirika nenzira dzinotevera:
- Mukuita zvepabonde (Zvikamu makumi mapfumbamwe ane zviviri pazana -92%) Unogona kutapukirwa neHIV ukaita zvepabonde nemunhu ane hutachiona hwacho.
- Kubva kunamai kuenda kumwana (Zvikamu zvinomwe pazana - 7%). Madzimai vane utachiona vanogona kutapurira vana vavo pavanenge vachisununguka ne pakuyamwisa.
- Ropa rine utachiona: Munhu anogona kutapukirwa nemukondombera kubva muropa remumwe munhu ane utachiona. Izvi zvinogona kuitika pakuwedzerwa ropa, mumitambo inogona kukuvadza kana vanhu vakabuda ropa, nemukushandisa majekiseni amboshandiswa kumumhu ane utachiona.
MuZimbabwe ropa rose rinoshandiswa muzvipatara rinovhenekwa kuti harina HIV here risati rapiwa kumurwere. Kana rikaonekwa rine utachiona uhwu harizomboshandiswa muvarwere vanoda kuwedzerwa ropa. Hutachiona hwe HIV hauparadzirwe ne:
- Kupa ropa
- Kushandisa midziyo yekubikisa
- Kushandisa zvimbuzi zveveruzhinji
- Kugara mumba mumwechete nemunhu anheutachiona
- Kubata kana kubatsira munhu ane utachiona
- Humhutu/mamosikwito
- Kukosora nekuhetsura
- Huroyi
Kuturikira Mashoko[chinja | edit source]
AIDS - Acquired Immune Deficiency Syndrome.
- Shoko rokuti syndrome rinoreva running together. Chivakamberi chekuti syn- chinoreva together. Chikamu chinoti -drome chinoreva running. Saka pazita re'AIDS syndrome rinoreva kumomoterwa nezvirwere kunoitika kana hutachiona hweHIV hwagodza uye muviri wemunhu wakurirwa. Saka AIDS tingati rumomotera rehutachiona nezvirwere runouya pakawondongwa ndemeredzi yehurwere. Nekumwe kutaura muchidimbu toti Mudovodzanwa pakaWondongwa Ndemeredzi yekuRovedzwa - apa ndemeredzi iri kureva immunity; kurovedzwa kuchirevera adaptation. Saka ndemeredzi yekurovedzwa yoturikira adaptive immunity, inodanwa nerimwe zita kuti acquired immunity. Shoko rokuti mudovodzanwa riri kuturikira chinonzi syndrome kureva rumomotera rwezvirwere nehutachiona runoonekwa kana kuzvidzivirira kwemuviri kwaparara.
- Living positively with AIDS zvinoreva living right with AIDS, chirevo ichi chinoturikirwa chichinzi kurarama zvakarungama neAIDS - apa izwi rokuti zvakurungama rinotaura zvimwechete nokuti right.
- Tendai is HIV positive inoturikirwa ichinzi Tendai ane HIV Yakaterama kana kuti Ropa raTendai rakawongororwa, HIV yakaterama .
- His blood sample tested HIV negative yoturikirwa kunzi Ropa rake rakawongororwa HIV Yakapokama apa izwi rokuti yakapokama riri kureva kusawirirana kana kusabvumirana nezvarehwa, zviri kutaurwa kana zvakanyorwa - sokuti Ndinopokana nezvabva kutaurwa naSachigaro.
- Living positively with AIDS yoturikirwa ichinzi Kuterama uchirarama neMukondombera.

robotstxt: allowed

filter: keep


text:
Muchaneta Chimuka —
KAMBANI huru mune zvenhau nenhepfenyuro munyika muno, yeZimpapers Group, svondo rapera yakapa makombiyuta maviri nemabhuku ekuverenga izvo zvinokosha $1 600 kuchikoro cheMukai High School chiri kuHighfield, muHarare.
Pachikoro apa ndipo pakadzidza chamangwiza weZimpapers, VaPikirayi Deketeke, avo musi uyu vaive muenzi mukuru pachiitiko ichi.
Zuva iri rakabatana nerekupihwa mibairo kuvana vakabudirira muzvidzidzo zvakasiyana. VaDeketeke vanokurudzira mamwe makambani nemapoka akazvimirira kuti vatsigire zvirongwa zvefundo, zvikuru munyaya dzezvivakwa nezvekushandisa pakudzidza.
Vanoti vanonzwa kurwadziwa vachiona zvivakwa zvepachikoro cheMukai High, apo pavakadzidza makore akawanda adarika, zvichiparara.
“Ndashamisika kuona midziyo yaiveko kuma1970 mumupanda wekuveza ichiratidza kusakara zvikuru uye nekudonha kuri kuita matenga edzimba dzekudzidzira. Tine vamwe vedu vakadzidza pano vari kumhiri kwemakungwa avo vari kufunga kuti zvinhu zvakanaka pachikoro pano, izvo kwete.
“Vakawanda vanofunga kuti ibasa reHurumende bedzi rekutsigira zvikoro asi ndinoona kuti zvakakosha kuti vanhu vari munharaunda vapindire panenge pachida rubatsiro, zvikuru vaya vakadzidza pano ndokuzowanawo mabasa ari nani,” vanodaro.
VaDeketeke vanoti vanotarisira shanduko huru paMukai High munyaya dzezvivakwa zvekudzidzira, kuwaniswa kwemvura yakachena, mudhuri wechikoro nezvimwe kuitira kuti vana vafunde vakasununguka.
“Kuuya kwataita pano kwaita kuti tidzidze zvakawanda zvatinofanira kuitira chikoro chino. Tinofanira kubatsira zvikoro zvakatipa dzidzo kuti tive zvatiri nhasi uno. Nhasi uno ndiri chamangwiza weZimpapers nekuda kwedzidzo yandakawana pano,” vanodaro.
Mukuru weMukai High School, VaHapias Dhakwa, vanotenda rutsigiro urwu vachiti rwuchabatsira kushandura dzidzo yepachikoro ichi.
“Dambudziko remari ndiro riri kuita kuti zvirongwa zvepano zvisabudirire saka tinoda rutsigiro rwakakura. Ndinovimba kuti maona mudhuri wechikoro uyo wakadonha naizvozvo vana nemidziyo yepano hazvina kuchengetedzeka.
“Hatina mvura yakakwana yekushandisa nekuti chibhorani chedu chakafa. Tine chirongwa chekuchengeta hove pano asi chava kuparara nekuti hatina mvura, tiri kushandisa yekanzuru bedzi inova inogona kuenda ipi zvayo nguva,” vanodaro VaDhakwa.
Mukai High ine vana 800 nevarairidzi 37.
Chikoro ichi chakawaniswa zvakare rubatsiro rwemakombiyuta makumi maviri kubva kuvamwe vakambodzidzapo izvo zviri kubatsira vana muzvidzidzo zveSainzi.


text:
Vanhu vakawanda munyika nevemakambani vanoti dambudziko rekushomeka kwemari mumabhanga ratanga kukomba zvekare zvopa kuti vanhu vanetseke pasina chiyedza chekuti ringapedzwe sei.
Nyaya yemitengo mitatu munyika yave kunyatsodzika midzi vanhu vachibhadhariswa mari dzakasiyana pakushandisa maATM cards, mabond note nedhora rekuAmerica.
Nekuona kuti dambudziko remari rave kuramba richikura, hurumende yakasunga vamwe vakuru vemakambani anoti Bathroom Boutique, Builders Home neEurostar Electrical Company Limited.
Makambani aya ari kutongwa pasi pemutemo weBank Use Promotion Act achinzi haasi kuendesa mari kumabhanga mukupera kwezuva.
Vachitaura mudare reparamende nemusi weChina, gurukota rinoona nezvemari, VaPatrick Chinamasa, vakatiwo hurumende ichadzika mutemo wekutorera mamwe makambani marezinesi kana vakasaendesa mari kumabhanga mukupera kwezuva.
VaChinamasa vanoti vakaisa ziso ravo pamakambani akaita seMahomed Mussa, Ok Bazaars, TM Pick n Pay ne Choppies yemutevedzeri wemutungamiri wenyika, VaPhelekezela Mphoko.
Mutungamiri webato rePeople's Democratic Party, VaTendai Biti, avo vaimbova gurukota rezvehupfumi munguva yehurumende yemubatanidzwa, vanoti chapa kuti mari irambe ichinetsa kutadza kutonga kweZanu-PF.
VaBiti vatiwo zvekuda kutyisidzira vanhu nekuvasunga hazvishande.


text:
CHITSAUKO 9
“Tizai Ufeve”
“Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu, kuchiva kunokuvadza, nokuchochora uko kunoreva kunamata zvidhori.”—VAKOROSE 3:5.
1, 2. Bharami akaronga sei kuisa vanhu vaJehovha pangozi?
MUREDZI anoenda kunoraura panzvimbo yaanofarira. Ane rudzi rwehove rwaari kuda kubata, saka anosarudza hwambo hwakadai sehwemisi, hunofarirwa nehove dzacho obva akanda chirauro mumvura. Angoti garei, nheme, kana kuti chituba, chinotanga kutamba-tamba, chonyura, uye ohwipura chirauro chake chakabata hove yaanga achida. Anosekerera achiziva kuti hwambo hwaashandisa ndihwo chaihwo.
2 Muna 1473 B.C.E., mumwe murume ainzi Bharami akanyatsofunga nezvohumwe hwambo hwokushandisa. Zvisinei, chaaida kubata vaiva vanhu vaMwari, avo vaiva vakadzika misasa paMapani eMoabhi, pamuganhu weNyika Yakapikirwa. Bharami aizviti muprofita waJehovha, asi chokwadi ndechokuti aiva munhu ane makaro akanga avimbiswa mubhadharo kuti atuke vaIsraeri. Zvisinei, kupindira kwaJehovha kwakaita kuti Bharami atokomborera vaIsraeri. Atsunga kuwana mubhadharo wake, Bharami akafunga kuti zvichida aigona kuita kuti Mwari atuke vanhu vake, kana vakaitwa kuti vamutadzire zvakaipisisa. Achifunga nezvezano iroro, Bharami akashandisa hwambo uhwu—vakadzi veMoabhi vaiita kuti varume vade kuita zvepabonde navo.—Numeri 22:1-7; 31:15, 16; Zvakazarurwa 2:14.
3. Zano raBharami rakabudirira zvakadini?
3 Zano iri rakabudirira here? Hongu, rakati budirirei. Makumi ezviuru zvevarume vechiIsraeri vakadyira pahwambo hwacho nokuita “unzenza nevanasikana veMoabhi.” Vakatotanga kunyange kunamata vamwari veMoabhi, vaisanganisira Bhaari wePeori, mwari wokubereka, kana kuti wezvepabonde. Izvi zvakaita kuti vaIsraeri 24 000 vafire pamuganhu chaipo weNyika Yakapikirwa. Iri raiva dambudziko rakakura zvisingatauriki!—Numeri 25:1-9.
4. Nei zviuru zvevaIsraeri zvakadyira pakuita unzenza?
4 Chii chakaita kuti dambudziko iri riitike? Vakawanda vavo vakava nomwoyo wakaipa ndokusiya Jehovha, anova ndiye akanga avasunungura muIjipiti, avapa zvokudya murenje, uye avatungamirira achivachengetedza kusvika pamuganhu wenyika yakapikirwa. (VaHebheru 3:12) Achitaura nezvenyaya yacho, muapostora Pauro akanyora kuti: “Ngatiregeiwo kuva netsika yokuita ufeve, sevamwe vavo vakaita ufeve, vakazongofa, zviuru makumi maviri nezvitatu pazuva rimwe chete.” *—1 VaKorinde 10:8.
5, 6. Nei nhoroondo yechivi chevaIsraeri paMapani eMoabhi ichitibatsira nhasi?
5 Nhoroondo iri muna Numeri ine zvidzidzo zvakawanda kuvanhu vaMwari nhasi, avo vari pamuganhu wenyika yakapikirwa inotopfuura yevaIsraeri nokure. (1 VaKorinde 10:11) Somuenzaniso, madiro anoita nyika ino zvepabonde anotopfuura evaMoabhi vekare. Uyezve, gore negore zviuru zvevaKristu zvinoita unzenza, hunova ihwo hwambo humwe chete hwakabata vaIsraeri. (2 VaKorinde 2:11) Uye, kufanana naZimri, uyo akaita chivindi akashamisira nomukadzi wechiMidhiyani achipinda naye mutende rake mumusasa wevaIsraeri chaimo, vamwe vanowadzana nevanhu vaMwari nhasi vanofurira vamwe muungano yechiKristu.—Numeri 25:6, 14; Judha 4.
6 Unozviona wava paMapani eMoabhi emazuva ano here? Uri kuona mubayiro wako wokupinda munyika itsva yawanga wakamirira kwenguva refu wava pedyo here? Kana zvakadaro ita zvose zvaunogona kuti urambe uri murudo rwaMwari nokuteerera murayiro wokuti: “Tizai ufeve.”—1 VaKorinde 6:18.
UFEVE CHII?
7, 8. “Ufeve” chii, uye vanohuita vanokohwa sei zvavanodyara?
7 Semashandisirwo arakaitwa muBhaibheri, shoko rokuti “ufeve” (chiGiriki, por·neiʹa) rinoreva kuita zvepabonde kwevanhu vasina kuroorana maererano neMagwaro. Hunosanganisira upombwe, upfambi, kusangana pabonde kwevanhu vasina kuroorana, uyewo kuita zvepabonde nomumuromo kana nokunobuda netsvina uye kubata-bata nhengo dzokubereka nadzo dzomunhu wausina kuroorana naye. Hunosanganisirawo kusangana pabonde kwomurume nomurume kana kuti mukadzi nomukadzi uyewo kushinha nemhuka. *
8 Magwaro akanyatsojeka paanoti vaya vanoita ufeve havagoni kuramba vari muungano yechiKristu uye havazowani upenyu husingaperi. (1 VaKorinde 6:9; Zvakazarurwa 22:15) Uyewo, kunyange iye zvino vanovhiringidza zvinhu zvakawanda nokuti zvinoguma nokuti vasavimbwa navo uye vasazviremekedza, vasawirirana mumhuri dzavo, vave nehana inovapa mhaka, nhumbu dzavasingadi, zvirwere, uye kunyange kufa. (Verenga VaGaratiya 6:7, 8.) Zvino ungatangirei kufamba munzira yakazara nematambudziko zvakadaro? Zvinosuwisa kuti vakawanda havaswerofunga zvose izvozvo pavanotora nhanho yokutanga, iyo inowanzosanganisira kuona zvinonyadzisira.
ZVINONYADZISIRA
—NHANHO YOKUTANGA
9. Kuona zvinonyadzisira hakukuvadzi here sezvinotaurwa nevamwe? Tsanangura.
9 Munyika dzakawanda zvinonyadzisira zvinowanika munzvimbo dzinotengwa mapepanhau nevoruzhinji, mumimhanzi, paterevhizheni, uye zvakazara paIndaneti. * Hazvikuvadzi here, sezvinotaurwa nevamwe? Uku kuzvinyepera chaiko! Vaya vanoona zvinonyadzisira vangapedzisira vava netsika yokuita bonhora uye vava “nechido chinonyadzisa chokurara nomumwe munhu,” icho chingaita kuti munhu ade zvepabonde pose pose, ade kuzviita nenzira dzisingagamuchirwi mutsika dzevanhu, asawirirana newaakaroorana naye, kana kuti atorambane naye. * (VaRoma 1:24-27; VaEfeso 4:19) Mumwe mutsvakurudzi akafananidza kuda kuita zvepabonde pose pose nekenza. Anoti: “Inoramba ichingowedzera uye ichipararira. Haiwanzoperi uye inonetsa kurapa chaizvo.”
10. Tingashandisa sei mashoko ari pana Jakobho 1:14, 15? (Onawo bhokisi rakanzi “ Kuwana Simba Rokuva Netsika Dzakachena.”)
10 Funga nezvemashoko akanyorwa pana Jakobho 1:14, 15 anoti: “Mumwe nomumwe anoedzwa nokutorwa mwoyo onyengerwa nokuchiva kwake. Ipapo kuchiva pakunenge kwakura, kunobereka chivi; chiviwo pachinenge chaitwa, chinokonzera rufu.” Saka kana ukapindwa nepfungwa yakaipa, kurumidza kuita chimwe chinhu kuti uibudise! Somuenzaniso, kana pakangoerekana pava kubuda mifananidzo inonyadzisira, kurumidza kutarisa rutivi, kana kuti dzima kombiyuta yacho, kana kuti chinja purogiramu yeTV. Ita zvose zvaunogona kuti ubvise chido chokuita unzenza chisati chadzika midzi mauri uye chisati chakukurira!—Verenga Mateu 5:29, 30.
11. Patinenge tichirwisa pfungwa dzakaipa, tingaratidza sei kuti tinovimba naJehovha?
11 Hazvishamisi kuti Jehovha, uyo anonyatsotiziva kupfuura zvatinozviita, anotikurudzira achiti: “Naizvozvo, urayai nhengo dzemiviri yenyu dziri panyika kana tichitaura nezvoufeve, zvinhu zvisina kuchena, chido chokurara nomumwe munhu, kuchiva kunokuvadza, nokuchochora uko kunoreva kunamata zvidhori.” (VaKorose 3:5) Ichokwadi kuti izvi hazvisi nyore. Asi yeuka kuti tina Baba vokudenga vane rudo uye vane mwoyo murefu vokuudza kana zvatiomera. (Pisarema 68:19) Saka kurumidza kuvaudza kana pfungwa dzakaipa dzakupinda. Nyengetera kuti upiwe “simba rinopfuura renguva dzose,” womanikidza pfungwa dzako kuti dzifunge zvimwe zvinhu.—2 VaKorinde 4:7; 1 VaKorinde 9:27; ona bhokisi rakanzi “ Ndingarega Sei Tsika Yakaipa?”
12. “Mwoyo” wedu chii, uye nei tichifanira kuuchengetedza?
12 Murume akachenjera Soromoni akati: “Pazvinhu zvose zvinofanira kuchengetedzwa, chengetedza mwoyo wako, nokuti mauri ndimo mune matsime oupenyu.” (Zvirevo 4:23) “Mwoyo” wedu ndizvo zvatiri nechomukati, zvatiri chaizvo sokuonekwa kwatinoitwa naMwari. Kuwana kwedu upenyu husingaperi hakubvi pakuti vamwe vanotiona sei, asi pakuti Mwari anoona sei “mwoyo” wedu. Ndizvo chete zvinokosha. Asi haisi nyaya yekutamba nayo. Murume akanga akatendeka Jobho akaita sungano kana kuti chibvumirano nemaziso ake, kuti arege kutarisa munhukadzi neziso roruchiva. (Jobho 31:1) Izvi ndizvo zvinofanira kutevedzerwaka izvi! Achiratidza mafungiro akadaro, munyori wepisarema akanyengetera kuti: “Itai kuti maziso angu arege kutarira zvinhu zvisina zvazvinobatsira.”—Pisarema 119:37.
KUSACHENJERA KWADHINA
13. Dhina aiva ani, uye nei masarudziro aakaita shamwari aiva okusachenjera?
13 Sezvatakaona muChitsauko 3, shamwari dzedu dzine simba rokuti tiite zvakanaka kana kuti zvakaipa. (Zvirevo 13:20; verenga 1 VaKorinde 15:33.) Funga nezvomuenzaniso waDhina, mwanasikana waJakobho. Pasinei nokuti akarerwa zvakanaka, Dhina akaita ufuza hwokushamwaridzana nevasikana vechiKenani. Kufanana nevaMoabhi, vaKenani vakanga vasingabviri paunzenza. (Revhitiko 18:6-25) Mukuona kwevarume vechiKenani, kusanganisira Shekemu, uyo “aikudzwa kwazvo” mumba mababa vake, zvaiita sokuti hapana chaivatadzisa kuita zvepabonde naDhina.
14. Kusarudza kwakaita Dhina shamwari kwakakonzera dambudziko sei?
14 Zvimwe Dhina haana kumbofunga nezvenyaya dzepabonde paakaona Shekemu. Zvisinei, Shekemu akaita zvaizongoitwa chero nomuKenani upi zvake kana anzwa kuda kurara nomunhu. Kana Dhina akazoedza kuramba hazvina kubatsira, nokuti Shekemu ‘akamutora, akamubata chibharo.’ Kunenge kuti Shekemu akazotanga ‘kuda’ Dhina, asi izvozvo hazvina kuchinja zvaakanga amuita. (Verenga Genesisi 34:1-4.) Uye Dhina haasi iye oga akatambudzwa nezvakanga zvaitika. Kusarudza kwaakaita shamwari kwakakonzera zviitiko zvakazonyadzisa uye zvakashoresa mhuri yake yose.—Genesisi 34:7, 25-31; VaGaratiya 6:7, 8.
15, 16. Tingawana sei uchenjeri hwechokwadi? (Onawo bhokisi rakanzi “ Magwaro Okufungisisa.”)
15 Kana Dhina aine zvaakadzidza, akazvidzidza nenzira inorwadza. Vaya vanoda uye vanoteerera Jehovha havafaniri kudzidza zvidzidzo zvoupenyu nenzira inorwadza. Vanoteerera Mwari saka vanosarudza ‘kufamba nevanhu vakachenjera.’ (Zvirevo 13:20a) Saka vanosvika pakunzwisisa “zvinhu zvose zvakanaka” vonzvenga mamwe matambudziko nemarwadzo.—Zvirevo 2:6-9; Pisarema 1:1-3.
16 Uchenjeri hwaMwari hunowanika nevaya vane shungu nahwo uye vanoramba vachihunyengeterera uye vanogara vachidzidza Shoko raMwari nemabhuku anobudiswa nemuranda akatendeka, akangwara. (Mateu 24:45; Jakobho 1:5) Chimwe chinokosha kuzvininipisa, uko kunoratidzwa nokuva akagadzirira kuteerera zano rinobva muMagwaro. (2 Madzimambo 22:18, 19) Somuenzaniso, muKristu angaziva hake kuti mwoyo unonyengera uye wakaipa. (Jeremiya 17:9) Asi kana ava kurasika gwara, anozozvininipisa here zvokubvuma zano nokubatsirwa kwaanenge achiitwa?
17. Tsanangura zvingaitika mumhuri, woratidza kuti baba vangabatsira sei mwanasikana wavo pakadaro.
17 Fungidzira mamiriro ezvinhu anotevera. Baba havabvumiri mwanasikana wavo kuti afambe nomukomana wake pasina mumwe wechitatu. Mwanasikana wacho anoti: “Baba, asi hamuvimbi neni? Hatimboiti misikanzwa!” Angava achida Jehovha uye asingafungi kuita zvakaipa, asi ari ‘kufamba nouchenjeri hwaMwari here’? Ari ‘kutiza ufeve here’? Kana kuti haasi kuita upenzi here ‘hwokuvimba nomwoyo wake’? (Zvirevo 28:26) Zvimwe unogona kufunga nezvemamwe magwaro angabatsira baba ava nomwanasikana wavo kuti vaone zvokuita panyaya yacho.—Ona Zvirevo 22:3; Mateu 6:13; 26:41.
JOSEFA AKATIZA UFEVE
18, 19. Muedzo upi wakasangana naJosefa, uye akaita sei?
18 Munhu wechiduku aiva nounhu hwakanaka aida Mwari uye akatiza ufeve ndiJosefa, hanzvadzi yaDhina. (Genesisi 30:20-24) Achiri muduku, Josefa akazvionera oga zvakaitika nemhaka youpenzi hwehanzvadzi yake. Zviri pachena kuti ndangariro idzi pamwe chete nechido chaJosefa chokuramba ari murudo rwaMwari, zvakamudzivirira makore akazotevera ava muIjipiti apo mudzimai watenzi wake akaedza kumukwezva “zuva nezuva” kuti arare naye. Ichokwadi kuti sezvo Josefa aiva muranda, aisakwanisa kungotaura kuti haachadi basa oenda hake! Aitofanira kuchenjera oshinga. Izvozvo akazviita achiramba arambazve zvaitaurwa nomudzimai waPotifari ndokuzopedzisira amutiza.—Verenga Genesisi 39:7-12.
19 Chimbofunga izvi: Dai Josefa aigara achizvifungidzira achirara nomudzimai wacho kana kuti aigara achifungidzira zvepabonde nomukadzi, aizokwanisa here kuramba akatendeka? Pamwe aisazokwanisa. Pane kugara achifunga zvinhu zvakaipa, Josefa aikoshesa ukama hwake naJehovha, izvo zvakaratidzwa nemashoko ake kumudzimai waPotifari. Aiwanzoti, “Tenzi wangu . . . haana kana chaakandirambidza kunze kwenyu, nokuti muri mudzimai wake. Naizvozvo ndingaita seiko chinhu ichi chakaipa kwazvo, nditadzire Mwari?”—Genesisi 39:8, 9.
20. Jehovha akaita sei kuti zvinhu zvichinje kuna Josefa?
20 Fungidzira kuti Jehovha akafara sei paakaona Josefa achiramba akatendeka zuva nezuva asi ari kure nevemumhuri yake. (Zvirevo 27:11) Jehovha akazoita kuti zvinhu zvichinje zvokuti Josefa akazobudiswa mujeri akaitwa mutungamiriri wehurumende yeIjipiti uye gurukota raiona nezvezvokudya munyika! (Genesisi 41:39-49) Mashoko ePisarema 97:10 ndeechokwadi anoti: “Vanoda Jehovha ngavavenge zvakaipa, nokuti anorinda upenyu hwavanhu vake vakatendeka uye anovarwira muruoko rwowakaipa.”!—Bhaibheri Dzvene MuChiShona Chanhasi.
21. Imwe hama yechiduku munyika iri muAfrica yakaratidza sei kuti yakashinga kuti irambe iine tsika dzakanaka?
21 Saizvozvowo nhasi, vashumiri vaMwari vakawanda vanoratidza kuti ‘vanovenga zvakaipa, vachida zvakanaka.’ (Amosi 5:15) Mumwe mukomana munyika iri muAfrica anoyeuka kuti mumwe musikana waaidzidza naye akanyatsomuvimbisa kuzorara naye kana aizomubatsira pabvunzo dzemasvomhu. Anoti: “Ndakabva ndangoramba pakarepo. Kuramba ndakatendeka kwakaita kuti ndirambe ndiine chiremerera uye ndichizviremekedza.” Ichokwadi kuti chivi ‘chinofadza kwenguva duku,’ asi kunakidzwa kwakadaro nezvinhu zvinopfuura kunowanzosiya munhu ava kurwadziwa zvikuru. (VaHebheru 11:25) Uyezve hapana kunakidzwa kunombovapo kana tichienzanisa nomufaro unoramba uripo unobva pakuteerera Jehovha.—Zvirevo 10:22.
BVUMA KUBATSIRWA NAMWARI WENGONI
22, 23. (a) Kana muKristu akaita chivi chakakura, nei zvisingarevi kuti haachabatsiriki? (b) Mutadzi angabatsirwa naani?
22 Sezvo tiine chivi, tose tinotambudzika kuti tikurire zvido zvenyama yedu toita zvakarurama mukuona kwaMwari. (VaRoma 7:21-25) Jehovha anozviziva izvozvo “achiyeuka kuti tiri guruva.” (Pisarema 103:14) Zvisinei, dzimwe nguva muKristu angaita chivi chakakura. Zvinoreva kuti haachabatsiriki here? Kana! Ichokwadi kuti mutadzi wacho angazotambura nemhaka yezvaakaita, sezvakaita Mambo Dhavhidhi. Zvisinei, Mwari “akagadzirira kukanganwira” vaya vanopfidza uye ‘vanoreurura pachena’ zvivi zvavo.—Pisarema 86:5; Jakobho 5:16; verenga Zvirevo 28:13.
23 Uyezve, Mwari akapa ungano yechiKristu “zvipo zviri varume,” kureva vafudzi vakakura mune zvokunamata avo vakakodzera uye vane chido chokubatsira. (VaEfeso 4:8, 12; Jakobho 5:14, 15) Chinangwa chavo ndechokubatsira mutadzi kuti adzoke pakuva noukama hwakanaka naMwari uye sezvakarehwa nomumwe murume akachenjera, kumubatsira “kuwana mwoyo une njere” kuti arege kudzokorora chivi chacho.—Zvirevo 15:32.
“WANA MWOYO UNE NJERE”
24, 25. (a) Mukomana anotsanangurwa pana Zvirevo 7:6-23 akaratidza sei kuti aiva “nomwoyo usina njere”? (b) Tingaita sei kuti ‘tiwane mwoyo une njere’?
24 Bhaibheri rinotaura nezvevanhu vane “mwoyo usina njere” uye vari “kuwana mwoyo une njere.” (Zvirevo 7:7) Nemhaka yokusanyatsonzwisisa zvinodiwa naMwari uye kusava nenguva refu mukushumira Mwari, mumwe munhu ane “mwoyo usina njere” angatadza kunzwisisa uye kuziva zvokuita. Kufanana nomukomana anotsanangurwa pana Zvirevo 7:6-23, zvingava nyore kuti aite chivi chakakura. Zvisinei, “munhu anowana mwoyo une njere” anozviongorora nechomukati nokugara achidzidza Shoko raMwari achinyengetera. Uye anoedza nepaanogona napo somunhu ane chivi, kuti pfungwa dzake, zvido zvake, uye zvinangwa zvake muupenyu zvienderane nezvinodiwa naMwari. Saka zvinoratidza kuti “anoda mweya wake” kana kuti ari kuita kuti adiwe, uye “achawana zvakanaka.”—Zvirevo 19:8.
25 Zvibvunze kuti: ‘Ndinonyatsogutsikana here kuti zvinodiwa naMwari ndizvo zvakarurama? Ndinotenda zvakasimba here kuti kuzviteerera kunoguma nomufaro mukuru?’ (Pisarema 19:7-10; Isaya 48:17, 18) Kana paine zvimwe zvausina chokwadi nazvo, kunyange zviduku-duku, gadzirisa. Fungisisa zvinozoitika kana ukasateerera mitemo yaMwari. Uyezve, ‘ravira hako uone kuti Jehovha akanaka sei’ nokurarama muchokwadi uye nokugara uchifunga zvinhu zvinovaka, kureva zvinhu zvechokwadi, zvakarurama, zvakachena, zvinodiwa, uye zvakanaka. (Pisarema 34:8; VaFiripi 4:8, 9) Iva nechokwadi chokuti paunoramba uchidaro ucharamba uchiwedzera kuda Mwari, kuda zvaanoda, uye kuvenga zvaanovenga. Josefa aiva munhu akaitawo sesu. Asi akakwanisa ‘kutiza ufeve’ nokuti akabvumira Jehovha kumuumba kwemakore akawanda, achimupa mwoyo une njere. Dai izvozvo zvikaitikawo kwauri.—Isaya 64:8.
26. Inyaya ipi inokosha ichatevera kukurukurwa?
26 Musiki wedu akatipa nhengo dzokubereka nadzo, kwete sezvinhu zvokungotambisawo hazvo, asi kuti tidzishandise pakubereka uye pakufadzana newatakaroorana naye. (Zvirevo 5:18) Maonero aMwari panyaya yokuroorana achakurukurwa muzvitsauko zviviri zvinotevera.
^ ndima 4 Zvinoratidza kuti nhamba inotaurwa pana Numeri inosanganisira “vakuru vose vevanhu” vakaurayiwa nevatongi avo vangadaro vakasvika varume 1 000, uye vaya vakaurayiwa naJehovha pachake.—Numeri 25:4, 5.
^ ndima 7 Kuti uwane mamwe mashoko nezvezvinoreva kusachena uye maitiro ekushaya nyadzi, ona “Mibvunzo Inobva Kuvaverengi,” muNharireyomurindi yaJuly 15, 2006, yakabudiswa neZvapupu zvaJehovha.
^ ndima 9 Pano, “zvinonyadzisira” zvinoreva mifananidzo, zvakanyorwa kana kuti manzwi anonyadzisira, zvinoitirwa kuti mumwe munhu anzwe achida zvepabonde. Zvinonyadzisira zvingava mufananidzo womunhu akamira zvokuti vanhu vanzwe vachida kuita zvepabonde naye kana kuti mifananidzo yevanhu vaviri kana kuti vanopfuura vanenge vachiita zvepabonde zvisingaiti kutsanangura.
^ ndima 9 Bonhora rinotsanangurwa muMashoko Okuwedzera panyaya inoti Kukurira Tsika Yokuita Bonhora.


text:
Dova
Dova (dew in English) zvinoreva madonhwe emvura anowanikwa pazvinhu zvitete sokuti mashizha, huswa nezvimwewo. Dova rinoonekwa munguva yemangwanani kana husiku. Kunze pakunenge kwotonhorera nguva yehusiku, mashizha anorasa madziya otanga kutonhora - ipapo hunyoro huri mumhepo huno bundira huchiva madonhwe emvura pamashizha.
Tsika[chinja | edit source]
- Rwizi haruzarizwi neveto.
Mvura inosarira pahuswa mushure mekunge kwanaya inonzi shero, veto kana beto - iyi inotaridzika sedova asi isiri dova.


text:
MUTARE —
Vagari vekwaMutare vanoti havasi kufara nedanho rakatorwa nemapurisa rekurambidza kushandiswa kwemarhedhiyo anobva kunze kwenyika ari kupihwa vanhu pachena nemasangano akazvimirira.
Vagari ava, avo vanosanganisira magweta nevatori venhau, vanoti danho rakatorwa nemapurisa iri harina nematuro ose, uye rinoratidza kupererwa nekufunga kuri kuitika muvakuru vemapurisa.
Mumwe mutori wenhau anoshanda akazvimirira maMutare, Andrew Mambondiyani, anoti vanhu vane kodzero yekunzwa zvavanenge vachida kunzwa pamawairesi aya.
Gweta rine mukurumbira pasi rose, uye vari mukuru wesangano reInternational Commission of Jurists - Africa, VaArnold Tsunga, vanoti mapurisa havana zvavanoziva maererano nemutemo ndokusaka vakataura mashoko ekurambidza vanhu kuti vange vaine mawairesi aya.
Ukuwo mutevedzeri wasachigaro weKumakomo Community Radio Station, sangano riri kurwira kuvapo kwenhepfenyuro yemunharaunda yeMutare, Muzvare Evidence Chenjerai, vanoti havaoni chinosungisa kugoverwa kwemawairesi sezviri kutaurwa nemapurisa.
Muzvare Chenjerai vanoti mawairesi aya anobatsira kumaruwa zvakanyanya.
Mumwe mugari wemaMutare, uye vachishanda nemasangano e-National Constitutional Assembly pamwe nere Padare, VaJacob Mundenda, vanoti mapurisa haana mvumo yekuita izvi sezvo zvisiri pamutemo.
Sangano reMedia Institute of Southern Africa-Zimbabwe, rinoti riri kushushikana nedanho rakatorwa nemapurisa.
Mutauriri wemapurisa, Assistant Commission Charity Charamba, vakaudza vatori venhau muHarare kuti masangano ose achawanikidzwa achigovera mawairesi kuvanhu achasungwa pamwe chete nevanhu vacho vari kuatambira.
Mazuva mashoma apfuura mapurisa akasunga vashandi vemasangano akazvimirira oga muHarare nekuMasvingo ayo aigovera maredhiyo anoshandisa moto wezuva.
Masangano ashanyirwa nemapurisa kusvika pari zvino anosanganisira Zimbabwe Election Support Network, Zimbabwe Peace Project, National Association of Non-Governmental Organisation, nemamwe.
Nyanzvi munyaya dzekutepfenyura dzinoti marhedhiyo ari kukonzera mutauro aya anogona kushandiswa nani zvake mukuteerera nhepfenyuro yaanoda, ingave Zimbabwe Broadcasting Corporation, South Africa Broadcasting Corporation, Studio7, Voice of the People kanawo SW Radio Africa.


text:
Ngatiende Vadikani Kune Munda Wake Tenzi
1.
Ngatiende vadikani, Kune munda wake Tenzi, Unodiwa vekurima, NdiSamunda wadaidza.
CHORUS
Kasikai kuendayo, Kune zunde rake Mambo, Famba iyo, endai iyo, Kune zunde rake Mambo.
2.
Jesu wati kuna Peter, “Chitevera sure kwangu, Unozovabvuwa vanhu,” Kubva mune dima guru.
3.
Jesu Tenzi watiudza, “Endai kune pasi pese, Muchiparidza izwi Kune ndudzi dzese dzese.”
4.
Zvino rava jana redu Rekutora iri soko Kuna ivo vari kure, Vasingamuzivi Tenzi.
5.
Jesu wati “Kumbiranyi Vapupuri kuna Ishe, Zvokwasvika kupupura Vashomana vapupuri.”


text:
Bato reZAPU rinoti rinopokana nehurongwa hwehurumende hwekuda kuchinja bumbiro remitemo kuitira kuti vanhu vemunyika vasabvumidzwe kuve nemagwaro anoratidza kuti ndeve kune imwe nyika kunze kweZimbabwe, kana kuti dual citizenship.
Mutauriri webato reZAPU, VaIphithule Maphosa, vaudza Studio7 kuti bato ravo rinoshushikana nemashoko aRegstrar General, VaTobaiwa Mudede, ekuti hurumende haizi kuzogadzirisa mutemo kuti uwirirane nebumbiro remitemo wenyika panyaya yedual citizenship.
VaMaphosa vati bato ravo rinoona maitiro akadaro kuri kusaremekedza zvido zvevanhu.
VaMudede vakabuda mumapepanhau ehurumende vachiti bazi ravo riri kuda kuti mutemo wekuti vanhu vemuZimbabwe vave ne dual citizenship ubviswe.
Studio7 haina kukwanisa kunzwa kubva kuna VaMudede kana kugurukota rezvemukati menyika, VaIgnatius Chombo, panyaya iyi.
Asi vanokokera Zanu PF muparamende, VaLovemore Matuke, vakati ichokwadi kuti Zanu PF iri kuda kuvandudza bumbiro remitemo kuitira kuti dual citizenship ibviswe.
Gweta rinorwira kodzero dzevanhu, VaMatshobana Ncube, vati kunyange hazvo VaMudede vasingakwanise kuve vanotaura vakamirira hurumende yeZanu PF, matauriro avo anogona kuve anoratidza maonero ebato reZanu PF, vachitiwo bato iri rine chikonzero chekusada kuti munyika muve nedual citizenship.
Vatiwo kunyange vanhu vakasazvifarira, bato reZanu PF rinogona kuchinja mutemo sezvariri kuda kuita panyaya yekusarudzwa kwaChief Justice.
VaMaphosa vati havawone zvichikodzera kuti bumbiro remutemo wenyika riripo richinjwe nekuti rakanaka zvikuru vakatiwo kana kuri kuti hurumende ichaenderera mberi nekutora danho rekubvisa dual citizenship, bato ravo richatorawo matanho ekukurudzira veruzhinji kuti varambe izvi.
Mutevedzeri wemutauriri webato reMDC T, Muzvare Tabitha Khumalo, vaudzawo Studio7 kuti bato ravo rinoshora mashoko aVaMudede uye richatorawo matanho ekuti veruzhinji varambe hurongwa uhu.
Vachitaura pamusangano wekuzeya nezvesarudzo dzemunyika wakaitwa muBulawayo munguva pfupi yapfuura, vakambove mumiriri wedare reseneti kuBulawayo East, uye variwo gweta, VaDavid Coltart, vakati zvinovashamisa kuti Zimbabwe inotadza kuti vanhu vemunyika vanogara kunze kwenyika vakwanise kuvhota, vachiti izvi zvinoitwa nenyika dzakawanda kusanganisira dzakati komberedza.
Vakati hapana chavanoona chinonetsa kuti hurumende iise mutemo we dual citizenship sezvo veruzhinji vakabuda pachena kuti ndizvo zvavanoda.
VaDidmus Dewa mudzidzisi wezvidzidzo zvebudiriro nerunyararo neZimbabwe Open University.
Vachitaura semuongorori wezvematongerwo enyika akazvimirira ega, VaDewa vati chinhu chave kuitika zvakanyanya pasi rose kuti vanhu vemunyika dzakasiyana-siyana vanogona kuve vachigara vachishanda mune dzimwe nyika.
Vati nekuda kwekuti vanhu vakadaro vanobatsira zvakanyanya kuunza budiriro kunyika dzavanobva, zvakakosha kuti vanhu ava vawane kodzero yekuve nedual citizenship.
VaMudede vakati havafare nechiga chedual citizenship chiri mubumbiro remitemo wenyika nekuti hachipi mukana wekuti munhu atore chitsitsidzo chekuti achazvipira nemoyo wake wose kuve mwana weZimbabwe, inonzi patriotic pledge muchirungu.
Asi vakawanda vanoti vebato reZanu PF vanoramba danho redual citizenship nekuti vanotya kuti vanhu vakwanda vari kunze kwenyika vakapiwa kodzero iyi vanozovhotera mapato anopikisa.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
16 Nokudaro vakapinda neareka yaMwari wechokwadi,+ vakaiisa mutende rayakanga yadzikirwa naDhavhidhi;+ uye vakapa zvinopiwa zvinopiswa nezvibayiro zvokugoverana pamberi paMwari wechokwadi.+
2 Dhavhidhi paakapedza kupa zvinopiwa zvinopiswa+ nezvibayiro zvokugoverana,+ akakomborera+ vanhu achishandisa zita raJehovha.+
3 Akapawo+ vaIsraeri vose, murume nomukadzi, mumwe nomumwe chingwa cheraundi nekeke rezvibereko zvemichindwe nekeke remazambiringa akaomeswa.
4 Akabva agadza vamwe vaRevhi+ pamberi peareka yaJehovha kuti vave vashumiri,+ kuti vayeuke,+ vaonge+ uye varumbidze+ Jehovha Mwari waIsraeri,
5 Asafi+ ndiye aiva mukuru, Zekariya ari wechipiri kwaari, naJeyieri naShemiramoti naJehieri naMatitiya naEriyabhi naBhenaya naObhedhi-edhomu naJeyieri,+ vaine zviridzwa zvine tambo noudimbwa,+ Asafi+ achiridza kwazvo+ makwakwakwa esimbi,
6 vapristi, Bhenaya naJahazieri vachiridza mabhosvo+ nguva dzose pamberi peareka yesungano yaMwari wechokwadi.
7 Pazuva iroro Dhavhidhi ndipo paakapa mupiro+ kekutanga kuti aonge+ Jehovha achishandisa Asafi+ nehama dzake, achiti:
8 “Ongai Jehovha;+ danai zita rake,+Zivisai mabasa ake pakati pemarudzi!+
9 Muimbirei,+ muimbirei rwiyo,+Fungisisai mabasa ake ose anoshamisa.+
10 Zvirumbidzei nokuda kwezita rake+ dzvene,+Mwoyo yevaya vari kutsvaka Jehovha ngaifare.+
11 Tsvakai Jehovha nesimba rake,+Tsvakai kunzwirwa nyasha naye nguva dzose.+
12 Yeukai mabasa ake anoshamisa aakaita,+Zvishamiso zvake nezvaakatonga nomuromo wake,+
13 Haiwa imi vana vomushumiri wake Israeri,+Imi vanakomana vaJakobho, vaakasarudza.+
14 Iye ndiJehovha Mwari wedu;+ zvaakatonga zviri munyika yose.+
15 Yeukai sungano yake nokusingagumi,+Shoko raakarayira zvizvarwa zvine chiuru,+
16 Sungano yaakaita naAbrahamu,+Nemhiko yake yaakaita kuna Isaka.+
17 Mhiko yaakaitawo kuti irambe iripo somurau kunyange kuna Jakobho,+Sesungano inogara nokusingagumi kunyange kuna Israeri,+
18 Achiti, ‘Ndichakupa nyika yeKenani,+Kuti ive mugove wenhaka yako.’+
19 Izvi zvakaitika pamakanga muri vashomanana,+Chokwadi, pamakanga muri vashomanana, uye muri vatorwa mairi.+
20 Vakaramba vachifamba-famba vachibva kune rumwe rudzi vachienda kune rumwe rudzi,+Vachibva kune humwe umambo vachienda kune vamwe vanhu.+
21 Haana kubvumira kuti chero munhu upi zvake avabiridzire,+Asi akatsiura madzimambo nokuda kwavo,+
22 Achiti, ‘Musabata vazodziwa vangu,Musaitira vaprofita vangu chinhu chakaipa.’+
23 Imbirai Jehovha, imi vanhu vose vepanyika!+Zuva nezuva zivisai ruponeso rwaanopa!+
24 Rondedzerai kukudzwa kwake pakati pemarudzi,Nemabasa ake anoshamisa pakati pemarudzi ose.
25 Nokuti Jehovha mukuru uye anofanira kurumbidzwa kwazvo,+Anofanira kutyiwa kupfuura vamwe vanamwari vose.+
26 Nokuti vanamwari vose vemamwe marudzi ndivanamwari vasina zvavanobatsira.+Asi Jehovha, ndiye akasika matenga.+
27 Kukudzwa nokubwinya zviri pamberi pake,+Simba nomufaro zviri panzvimbo yake.+
28 Ipai Jehovha, haiwa imi mhuri dzemamwe marudzi,Ipai Jehovha kukudzwa nesimba.+
29 Ipai Jehovha kukudzwa kwezita rake,+Takurai chipo muuye pamberi pake.+Kotamirai Jehovha makapfeka zvishongo zvitsvene.+
30 Rwadziwai kwazvo nokuda kwake, imi vanhu vose vepanyika!Uyewo nyika inobereka inosimbiswa kwazvo:Haizombozununguswi.+
31 Matenga ngaafare, nenyika ngaifare,+Ngavati pakati pemarudzi, ‘Jehovha ava mambo!’+
32 Gungwa ngaritinhire pamwe chete nezvizere mariri,+Sango ngaripembere nomufaro pamwe chete nezvose zviri mariri.+
33 Uyewo miti yomusango ngaifare kwazvo nokuda kwaJehovha,+Nokuti auya kuzotonga nyika.+
34 Ongai Jehovha, nokuti akanaka,+Nokuti mutsa wake worudo unogara nokusingagumi.+
35 Itii, ‘Tiponesei, haiwa Mwari woruponeso rwedu,+Tiunganidzei mutinunure pamarudzi aya,+Kuti tionge zita renyu dzvene,+ tikurumbidzei tichipembera nomufaro.+
36 Jehovha Mwari waIsraeri ngaarumbidzwe narini kusvikira narini.’”+
Vanhu vose vakati, “Ameni!” vakarumbidza Jehovha.+
37 Naizvozvo akasiya Asafi+ nehama dzake vari pamberi peAreka yesungano yaJehovha kuti vashumire+ vari pamberi peAreka nguva dzose, maererano nezvaidiwa zuva rimwe nerimwe;+
38 naObhedhi-edhomu nehama dzake, makumi matanhatu nevasere, naObhedhi-edhomu mwanakomana waJedhutuni naHosa kuti vave vachengeti vegedhi;
39 nomupristi Zadhoki+ nehama dzake vapristi vaiva pamberi petebhenekeri yaJehovha panzvimbo yakakwirira yaiva kuGibhiyoni,+
40 kuti vapisire zvinopiwa zvinopiswa kuna Jehovha paatari yezvinopiwa zvinopiswa nguva dzose, mangwanani nemanheru, uye kuti vaite zvose zvakanyorwa mumutemo waJehovha zvaakarayira Israeri;+
41 uye vaiva pamwe chete naHemani+ naJedhutuni nevamwe varume vose vakasarudzwa vakanga vakasarudzwa+ nemazita kuti vaonge Jehovha,+ nokuti “mutsa wake worudo unogara nokusingagumi”;+
42 uye vaiva pamwe chete naHemani+ naJedhutuni,+ kuti varidze mabhosvo+ nemakwakwakwa esimbi nezviridzwa zvokuridzira Mwari wechokwadi nziyo; uye vanakomana+ vaJedhutuni vaiva pagedhi.
43 Vanhu vose vakaenda mumwe nomumwe kumba kwake.+ Naizvozvo Dhavhidhi akadzokera kunokomborera imba yake.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
1 Makoronike 16
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mudzimai wemutungamiri wenyika, Amai Grace Mugabe, vari kupomerwa mhosva yekupwanya dzimba dzevanhu vari papurazi rinonzi arnold farm kana kuti manzou kuMazowe.
Izvi zvinonzi zvakaitika nemusi weChitatu zvikasiya vanhu vakawanda vari pamhene vachinayiwa nemvura.
Gurukota rinoona nezvedunhu reMashonaland Central, VaMartin Dinha, vakaudza Studio 7 kuti Amai Mugabe vainge vanyora tsamba kuhurumende kuti vashandise purazi iri senzvimbo yekuchengetera mhuka.
Asi mhuri dzinosvika mazana maviri dziri papurazi iri dzave nemakore dzichinetsana naAmai Mugabe nezvepurazi iri dzichiti dzainge dzapihwa magwaro ekugara apa nehurumende uye havaida kungobviswa vasina kumwe kwekuendeswa sezvinodiwa nebumbiro remitemo yenyika.
Nyaya iyi ichiri kumatare. Hatina kukwanisa kunzwa divi raAmai Mugabe kanawo mapurisa.
Mumwe mugari wepapurazi iri, VaParadzai Murambiwa, vanoti mumwe mukadzi aoma mutezo mushure mekuputsirwa dzimba dzake.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Zvino vanhu pavakatanga kuva vazhinji panyika uye pavakaberekerwa vanasikana,+
2 vanakomana vaMwari wechokwadi+ vakaona+ vanasikana vevanhu, kuti vakanga vakanaka; vakatora madzimai, kureva ose avakasarudza.
3 Pashure paizvozvo Jehovha akati: “Mudzimu wangu+ haungarambi uchishanda mumunhu nokusingagumi,+ iyewo zvaari wenyama.+ Naizvozvo mazuva ake achasvika zana nemakumi maviri.”+
4 Mumazuva iwayo kwaiva nevaNefirimu panyika, uyewo pashure, vanakomana vaMwari wechokwadi pavakaramba vachirara nevanasikana vevanhu vakavaberekera vanakomana, ivo ndivo vaiva vanhu vaiva nesimba, vekare, vaiva nomukurumbira.
5 Naizvozvo Jehovha akaona kuti kuipa kwomunhu kwakanga kuri kuzhinji panyika uye zvose zvaidiwa+ nepfungwa dzomwoyo wake zvakanga zvakangoipa nguva dzose.+
6 Jehovha akazvidemba+ kuti akanga aita vanhu panyika, akarwadziwa mumwoyo make.+
7 Nokudaro Jehovha akati: “Ndichaparadza panyika vanhu vandakasika,+ kubvira kumunhu kusvikira kuchipfuwo, kusvikira kuchinokambaira uye kusvikira kuchisikwa chinobhururuka chokumatenga,+ nokuti ndinozvidemba kuti ndakazviita.”+
8 Asi Noa akanzwirwa nyasha naJehovha.
9 Iyi ndiyo nhoroondo yaNoa.
Noa akanga ari munhu akarurama.+ Akanga asina mhosva pakati pevanhu venguva yake. Noa akafamba naMwari wechokwadi.+
10 Kwapera nguva yakati, Noa akabereka vanakomana vatatu, Shemu, Hamu naJafeti.+
11 Nyika yakashatiswa pamberi paMwari wechokwadi+ uye nyika yakazara nechisimba.+
12 Naizvozvo Mwari akaona kuti nyika yakanga yashatiswa,+ nokuti vanhu vose vakanga vashatisa nzira yavo panyika.+
13 Pashure paizvozvo Mwari akati kuna Noa: “Kuguma kwevanhu vose kwasvika pamberi pangu,+ nokuti vazadza nyika nechisimba; uye tarira ndiri kuvaparadza pamwe chete nenyika.+
14 Gadzira areka nomuti unobudisa zvinonama.+ Uchaita dzimba muareka yacho, uye uiname mukati nokunze netara.+
15 Aya ndiwo magadzirire auchaiita: kureba kweareka, makubhiti+ mazana matatu, kufara kwayo, makubhiti makumi mashanu, uye kukwirira kwayo, makubhiti makumi matatu.
16 Uchaitira areka tsoha [denga; kana kuti, hwindo], uchaipedza kana kwasara kubhiti kumusoro, uye uchaisa suo reareka parutivi payo;+ uchaiita iine dzimba dzakaturikidzana, yepasi, yechipiri neyechitatu.
17 “Tarira, ndiri kuunza mafashamo+ emvura panyika kuti ndiparadze nyama yose ine simba roupenyu+ rinoshanda mairi iri pasi pedenga. Zvose zviri panyika zvichafa.+
18 Ndiri kuita sungano yangu newe; pinda muareka, iwe nevanakomana vako nomudzimai wako nemadzimai evanakomana vako vauinavo.+
19 Uchapinza zvisikwa zvose zvipenyu zvenyama yemarudzi ose+ muareka, zviviri zviviri, kuti zvichengetedzwe zviri zvipenyu pamwe chete newe.+ Zvichava chikono nechikadzi.
20 Pazvisikwa zvinobhururuka maererano nemarudzi azvo nezvipfuwo maererano nemarudzi azvo,+ pazvose zvinokambaira panyika maererano nemarudzi azvo, zviviri zviviri zvichapinda kwauri imomo kuti zvichengetedzwe zviri zvipenyu.+
21 Asi iwe, tora zvokudya zvinodyiwa zvemarudzi ose;+ uzviunganidzire kwauri, zvichava zvokudya zvako nezvazvo.”+
22 Noa akaita maererano nezvose zvaakanga arayirwa naMwari. Akaita izvozvo chaizvo.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Genesisi 6
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Usashamisika Avengers Academy Hack Danho FREE
Imwe usashandisa akanakisisa vakaisawo pano, pa Morehacks.net, ndiko Usashamisika Avengers Academy Hack Danho. chirongwa ichi akava akakurumbira chaizvo nokuti mutambo uyu kushungurudza zvishoma muna-Anwendung rokutengesa. Nemamwe mashoko, iwe vanomanikidzwa kupedza mari chaiyo kupedza mamwe mabasa. Hatidi anobvumirana neizvi! Download zvino ichi Usashamisika Avengers Academy Hack uye unogona kukanganwa pamusoro kushandisa mari chaiyo Credits kana shards.
In mutambo uyu waunowana chinoshamisa Avengers sezvo imi ndamboona pamberi! The chikuru tsvakurudzo ndiko kuvaka wakanakisisa Super Hero chikoro. Play as your favorite Avengers characters reimagined as students developing their superpowers. Play as Iron Man, Thor, Black Chirikadzi, Hulk, Loki, igo, Captain America uye zvakawanda! Asi magamba avo haangaiti kukubatsira kana usina Credits zvakakwana kuvaka wakanakisisa Academy. Tine mutsva ”gamba” zvako! ichi Usashamisika Avengers Academy Hack will become your best ally and will give you the power to become the best player of Usashamisika Avengers Academy. Below une uchapupu kuti izvi hazvisi mashoko chete:
Sezvaunogona kuona, tine 99999999 Credits uye 99999999 shards kupedza vari mutambo uyu. Chimbofunga zvaungaita anokoshesa izvi? Download zvino ichi Usashamisika Avengers Academy kubiridzira Danho uye muchawana panze. Sarudza pakati Mobile (Android / iOS) uye PC (Windows / Mac) shanduro, kukopa software uye kurishandisa chero nguva uchida. Below une pfupi Tutorial nokuda PC shanduro, to ensure that nobody will have problems in hacking Marvel Avengers Academy.
- Download Usashamisika Avengers Academy Hack turusi (.rar / .dmg)
- Mhanyai software
- Connect your device to PC/ MAC and select the OS
- Pinda mari nokuda Credits uye uwandu nokuda shards
- Click on "Hack" bhatani uye kumirira nguva shoma
- Kana Hack muitiro kwapera, patsanura kweguyo kumhanya mutambo


text:
Vanhu vakawanda vaungana kumhemberero dzaitirwa muNational Sports Stadium uko mutungamiri wenyika, VaRobert Mugabe, vakurudzira vanhu kuti vabatane munyika.
Kekutanga mumakore makumi matatu nematanhatu apfuura, VaMugabe vapinda mukati menhandare kusvika pedyo nepanobatidzwa moto unoratidza rusununguko rwenyika vari mumotokari.
Vachitaura kuzviuru nezviuru zvevanhu, VaMugabe vati zvakakosha kuti zvisinei vanhu vaine zvitendero zvakasiyana-siyana vachitsigira mapato akasiya-siyana, munhu wese mwana weZimbabwe, uye vanhu vanofanirwa kukudzana.
VaMugabe vati hurumende yavo inoziva kuti rusununguko pasina shanduko munyaya dzehupfumi pamwe nemagariro everuzhinji akanaka, hazvina zvazvinoreva vakati ndosaka hurumende yavo ichiramba yakashingaira mukuvandudza hupfumi hwenyika kuburikidza nezvirongwa zvakaita seZimbabweAgenda for Sustainable Socio-Economic Transformation, kana kuti ZimAsset.
VaMugabe vatiwo gore rino vanotarisira maguta asi vachema-chema nekusakadzwa kwemigwagwa nemafashamu akaitika munyika.
Kunyange hazvo ruzhinji rwuri kuchema-chema nemari iri kushaikwa kumabhanga, vanotengesa avo vanga vakazara zvikuru kumhemberero idzi, vati bhizimusi range richivafambira.
Mumwe wevange vachitora mifananidzo kuNational Sports Stadium, VaDarlington Kupfuma, vati zvinovafadza kuti kuburikidza nerusununguko vave kuitawo mabasa avo emaoko vakasununguka.
Amai Mirriam Chikonyora, avo vanoti vaive chimbwido munguva yehondo, vati zuva rerusununguko vanorikoshesa zvikuru. Vati vanoramba vachingotsigira VaMugabe kunyange musarudzo dziri kutarisirwa mugore ra2018.
Amai Chikonyora vati bato reZanu PF ndiro rega rine remangwana enyika rakajeka.
Vanhu vauya kumhemberero idzi vange vachifadzwa nezvakasiyana-siyana kusanganisira mutambo wenhabvu pakati peDynamos neHighlanders.
Zimbabwe yakawana kuzvitonga muna 1980, ikawana nyika iine hupfumi hwakawanda, vanhu vaine mabasa.
Asi nehutongi hunonzi nenyanzvi hauna kunaka, Zimbabwe yaparadza hupfumi hwayo izvo zvasiya vanhu vakawanda vasina mabasa, vazhinji vachidya nhoko dzezvironda.


text:
Tandayi Motsi —
ZANU-PF Central Committee nemusi weSvondo wadarika yakadzinga vamwe vakuru vebato iri zvichitevera kurasa kwavange vaita gwaro remusangano nekuve nhunzvatunzva pamwe nekukonzeresa nyonga-nyonga – mubato zvose nemunyika.
Vakadzingwa vanosanganisira Mai Grace Mugabe avo vanova mudzimai wevaimbove mutungamiriri wenyika, Cde Robert Mugabe, aive mutevedzeri wemutungamiriri wenyika Phekezela Mphoko, Ignatius Chombo, Professor Jonathan Moyo, Saviour Kasukuwere, Patrick Zhuwao naMandi Chimene.
Vamwe “vakabhutsurwa” kubva mubato iri ndiKudzanai Chipanga, Makhosini Hlongwane, Walter Mzembi, Paul Chimedza naEunice Sandi Moyo. Vose vakadzingwa vanonzi vainge vari vakuru-vakuru vechikwata chinozivikanwa nekuti G40, icho change chokonzera kusagadzikana nekurasika kwegwara mubato riri kutonga reZanu-PF.


text:
Nei Uchifanira ‘Kurumbidza Jah?’
‘Rumbidzai Jah . . . Zvinofadza uye zvakakodzera kumurumbidza.’—Pis. 147:1.
1-3. (a) Pisarema rechi147 rinofanira kunge rakanyorwa riini? (b) Tingadzidzei muPisarema rechi147?
KANA munhu akaita zvakanaka basa raanenge apiwa kana kuti akaratidza unhu hwakanaka hwechiKristu, anokodzera kurumbidzwa. Kana vanhu vachikodzera kurumbidzwa, tine chikonzero chikuru chekurumbidza Jehovha Mwari. Tinogona kumurumbidza nemhaka yekuti ane simba guru sezvatinoona pazvinhu zvinoshamisa zvaakasika, kana kuti nemhaka yekuda kwaanoita vanhu sezvinoratidzwa nekupa kwaakaita Mwanakomana wake kuti ave rudzikinuro.
2 Patinoverenga Pisarema rechi147 tinoona kuti munyori waro aiva nechido chakasimba chekurumbidza Jehovha. Akakurudzirawo vamwe kuti vabatane naye pakurumbidza Mwari.—Verenga Pisarema 147:1, 7, 12.
3 Hatizivi kuti ndiani akanyora pisarema iri, asi kunenge kuti munyori wacho akararama panguva yakasunungurwa vaIsraeri naJehovha kubva muutapwa hweBhabhironi ndokudzokera kuJerusarema. (Pis. 147:2) Munyori wepisarema akarumbidza Jehovha nekuti vanhu vaMwari vakanga vava kukwanisazve kunamata vari munyika yavo. Asi akataurawo zvimwe zvikonzero zvekurumbidza Mwari. Ndezvipi izvozvo? Une zvikonzero zvipi zvekushevedzera uchiti “Rumbidzai Jah” muupenyu hwako?—Pis. 147:1.
JEHOVHA ANORAPA VAKAORA MWOYO
4. VaIsraeri vaiva muutapwa vanofanira kunge vakanzwa sei pavakasunungurwa naMambo Koreshi, uye nei vangangodaro vakanzwa saizvozvo?
4 Fungidzira kuti vaIsraeri vainge vatapwa vainzwa sei vari muBhabhironi. Vanhu vakavatapa vaivatsvinyira vachiti: “Tiimbirei imwe yenziyo dzokuZiyoni.” Panguva iyoyo Jerusarema, iro raiva chikonzero chikuru chekuti vafare, rakanga raparadzwa. (Pis. 137:1-3, 6) VaJudha vaisanzwa kuda kuimba. Vainge vakaora mwoyo uye vaida kunyaradzwa. Zvisinei, sezvakanga zvaprofitwa muShoko raMwari, vakanunurwa naKoreshi, mambo wePezhiya. Akakunda Bhabhironi uye akati: “Jehovha . . . akandirayira kuti ndimuvakire imba muJerusarema . . . Munhu wose ari pakati penyu wevanhu vake vose, Jehovha Mwari wake ngaave naye. Naizvozvo iye ngaaende.” (2 Mak. 36:23) Izvi zvinofanira kunge zvakanyaradza chaizvo vaIsraeri vaigara muBhabhironi.
5. Munyori wepisarema akatii nezvesimba raJehovha rekuporesa?
5 Jehovha akanyaradza rudzi rwevaIsraeri uyewo akanyaradza mumwe nemumwe wavo. Ndizvo zvaanoitawo mazuva ano. Munyori wepisarema akataura nezvaMwari achiti: “Anoporesa vakaora mwoyo, uye anosunga panovarwadza.” (Pis. 147:3) Jehovha ane hanya nevaya vane matambudziko, angava ekurwara kana kushungurudzika. Mazuva ano, Jehovha anoda kutinyaradza uye kuporesa mwoyo yedu. (Pis. 34:18; Isa. 57:15) Anotipa uchenjeri uye simba kuti tikwanise kutsungirira chero matambudziko atingasangana nawo.—Jak. 1:5.
6. Tingabatsirwa sei nemashoko emunyori wepisarema ari pana Pisarema 147:4? (Ona mufananidzo uri panotangira nyaya ino.)
6 Munyori wepisarema anobva atanga kutaura nezvematenga, achitiudza kuti Jehovha “anoverenga nyeredzi kuti ingani” uye kuti “anodzishevedza dzose nemazita adzo.” (Pis. 147:4) Nei achiita seachinja nyaya uye anotaurirei nezvezvinhu zviri kudenga? Imbofunga izvi: Munyori wepisarema aigona kuona nyeredzi nemaziso ake, asi akanga asingazivi kuti ingani. Iye zvino tava kukwanisa kuona nyeredzi dzakawanda chaizvo. Vamwe vanofunga kuti muboka renyeredzi rinonzi Milky Way mune mabhiriyoni enyeredzi. Uye kunogona kunge kuine zviuru zvemabhiriyoni emapoka enyeredzi! Kwatiri, nyeredzi hadziverengeki. Asi Musiki anodzipa dzese mazita. Izvi zvinoreva kuti Jehovha anoziva nyeredzi imwe neimwe. (1 VaK. 15:41) Ko zvakadini nevanhu vake vari panyika? Mwari, uyo anoziva panenge paine nyeredzi imwe neimwe chero panguva ipi zvayo, anokuzivawo iwe pachako. Anonyatsoziva paunenge uri, manzwiro ako uye kuti chii chaunoda chero panguva ipi zvayo.
7, 8. (a) Jehovha anofunga nezvei paanoponesa vanhu vake mumatambudziko avo? (b) Taura muenzaniso unoratidza tsitsi dzaJehovha pakubatsira vanhu vane chivi.
7 Jehovha ane hanya newe uyewo ane simba netsitsi zvinodiwa kuti akubatsire kutsungirira matambudziko eupenyu. (Verenga Pisarema 147:5.) Ungaona sekuti upenyu hwakakuomera chaizvo uye kuti mutoro wacho hautakuriki. Mwari anonzwisisa zvausingakwanisi, ‘achiyeuka kuti uri guruva.’ (Pis. 103:14) Sezvo tiine chivi, tinogara tichidzokorora zvatakambokanganisa. Tinodemba chaizvo patinopotsa kutaura, patinoshuva kuita zvinhu zvakaipa, kana patinochiva zvinhu zvine vamwe. Jehovha haakanganisi, asi anonyatsonzwisisa zvatiri.—Isa. 40:28.
8 Unogona kunge wakamboona kuti ruoko rwaJehovha rune simba rwakakubatsira sei kuti ukurire rimwe dambudziko. (Isa. 41:10, 13) Semuenzaniso, imwe hanzvadzi inopayona inonzi Kyoko, yakaora mwoyo pashure pekunge yatamira kune imwe ndima. Jehovha akaratidza sei kuti ainzwisisa matambudziko aKyoko? Mundima iyoyo, Kyoko akawana vanhu vaigona kunzwisisa manzwiro ake. Akaona sekuti Jehovha ainge achimuudza kuti: “Ndinokuda, kwete nemhaka yekuti uri piyona, asi nekuti uri mwanasikana wangu uye kuti wakazvitsaurira kwandiri. Ndinoda kuti unakidzwe neupenyu semumwe weZvapupu zvangu!” Muupenyu hwako, Wemasimbaose akaratidza sei kuti “kunzwisisa kwake hakurondedzereki”?
JEHOVHA ANOTIPA ZVINOKOSHA PAKURARAMA
9, 10. Ndeipi nzira inonyanya kukosha yatinobatsirwa nayo naJehovha? Taura muenzaniso.
9 Dzimwe nguva unogona kunge uchida zvekurarama nazvo. Semuenzaniso, unganetseka kuti hauzowani zvekudya zvakakwana. Zvisinei, Jehovha akasika nyika ichikwanisa kubereka zvekudya zvinokwana zvisikwa zvese, kunyange zvemanyana emakunguo ayo anoshevedzera kuti azviwane. (Verenga Pisarema 147:8, 9.) Kana achiramba achipa makunguo zvekudya, unogona kuva nechivimbo chekuti Jehovha achakupawo zvaunoda pakurarama.—Pis. 37:25.
10 Zvinotonyanya kukosha ndezvekuti Jehovha anopa vanhu vake zvavanoda pakunamata, zvichiita kuti tive “nerugare rwaMwari runopfuura kufunga kwose.” (VaF. 4:6, 7) Semuenzaniso, Mutsuo nemudzimai wake vakaona kushanda kwesimba raJehovha muupenyu hwavo pakaitika tsunami muJapan muna 2011. Vakapona nekukwira pamusoro peimba yavo. Zvisinei, musi iwoyo zvinhu zvavo zvese zvakaparara vakasara nezvishomanana. Vakaita usiku hwese vachitonhorwa vari murima mune rimwe kamuri munhurikidzwa yeimba yavo. Kwayedza, vakatanga kutsvaga zvinhu zvaizovasimbisa pakutenda. Bhuku ravakangowana raiva Bhuku Regore reZvapupu zvaJehovha ra2006. Pasina nguva, Mutsuo akaona nyaya yaiva nemusoro unoti: “Tsunami Dzakauraya Vanhu Vakawanda Zvikuru.” Yaitaura nezvekudengenyeka kwenyika kwakaitika muSumatra muna 2004 kukakonzera tsunami dzisati dzamboitika. Mutsuo nemudzimai wake vaisvimha misodzi pavaiverenga nyaya yacho. Vakaona kuti Mwari anonyatsovada nekuti akasimbisa kutenda kwavo panguva chaiyo yavaida kusimbiswa. Jehovha akavapawo zvekurarama nazvo achishandisa vavanonamata navo. Asi chakanyanya kuvasimbisa kushanyirwa kwaiitwa ungano nevamiririri vesangano raMwari. Mutsuo anoti: “Ndakaona kuti Jehovha aiva pedyo nemumwe nemumwe wedu uye aitichengeta. Izvi zvainyaradza chaizvo!” Nzira inonyanya kukosha yatinobatsirwa nayo naMwari ndeyekutipa zvatinoda pakunamata, asi anotipawo zvekurarama nazvo.
BATSIRWA NESIMBA RAMWARI
11. Vaya vanoda kubatsirwa naMwari vanofanira kuitei?
11 Jehovha anogara akagadzirira ‘kubatsira vanyoro.’ (Pis. 147:6a) Asi tingaitei kuti atibatsire? Tinofanira kuva neushamwari hwepedyo naye. Kuti tive neushamwari hwepedyo naye, tinofanira kuva vanyoro. (Zef. 2:3) Vanyoro vanomirira kuti Mwari agadzirise zvinhu zvinenge zvisina kururama uye kuti abvise kutambura kwavo. Jehovha anofarira vanhu vakadaro.
12, 13. (a) Kuti tibatsirwe naMwari tinofanira kudzivisei? (b) Jehovha anofarira vanhu vakaita sei?
12 Asi Mwari “anowisira vakaipa pasi.” (Pis. 147:6b) Aya mashoko anotyisa. Kuti tibatsirwe nerudo rwakavimbika rwaMwari uye kuti asatitsamwira, tinofanira kuvenga zvaanovenga. (Pis. 97:10) Semuenzaniso, tinofanira kuvenga unzenza hwepabonde. Izvi zvinoreva kuti tinofanira kudzivisa zvinhu zvese zvingaita kuti tipedzisire taita unzenza hwepabonde, kusanganisira kuona zvinonyadzisira. (Pis. 119:37; Mat. 5:28) Izvi zvingada kuti tirwise zvakaoma, asi tinenge tichishandira zviripo nekuti tichakomborerwa naJehovha.
13 Patinenge tichirwa hondo iyi, hatifaniri kuzvivimba, asi tinofanira kuvimba naJehovha. Angafara here kana tikaedza kuzviponesa ‘nesimba rebhiza,’ kureva kunotsvagwa rubatsiro nevanhu? Aiwa! Uyewo hatifaniri kuvimba “nekumhanya kwemakumbo omunhu,” tichiita sekuti isu kana kuti mumwe munhu anogona kuunza ruponeso. (Pis. 147:10) Pane kudaro, tinofanira kunyengetera kuna Jehovha tichikumbira kuti atibatsire. Kusiyana nevanhu vanopa mazano, haamboneti nekunzwa zvikumbiro zvedu, kunyange tikakumbira takumbirazve. “Jehovha anofarira vaya vanomutya, vaya vanomirira [rudo rwake rwakavimbika].” (Pis. 147:11) Tinogona kuva nechivimbo chekuti acharamba ainesu uye achatibatsira kukunda zvido zvakaipa nekuti ane rudo rwakavimbika.
14. Munyori wepisarema aiva nechivimbo chei?
14 Jehovha anotipa chikonzero chekuti tive nechivimbo chekuti achabatsira vanhu vake pavanenge vachitambura. Achifunga nezvekuvakwazve kweJerusarema, munyori wepisarema akaimba nezvaJehovha achiti: ‘Anosimbisa mizariro yemagedhi ako; anokomborera vanakomana vako vari mukati mako. Anoisa rugare munharaunda yako.’ (Pis. 147:13, 14) Kuziva kuti Mwari aizosimbisa magedhi eguta racho kwakaita kuti munyori wepisarema anzwe akachengeteka. Kwakamupa chivimbo chekuti Jehovha aizodzivirira vanhu vake.
15-17. (a) Dzimwe nguva tinganzwa sei nezvematambudziko edu, asi Jehovha anoshandisa sei Shoko rake kuti atibatsire? (b) Taura muenzaniso unoratidza kuti shoko raMwari ‘rinomhanya sei kwazvo’ kuti ritibatsire.
15 Ungasangana nematambudziko anoita kuti uzvidye mwoyo. Jehovha anogona kukupa uchenjeri hwekuti uzive zvekuita. Munyori wepisarema akataura nezvaMwari wake achiti, “anotuma zvaanotaura panyika; shoko rake rinomhanya kwazvo.” Akatiwo Jehovha ‘anopa chando, anoparadzira mazaya echando, uye anokanda chimvuramabwe,’ ndokuzobvunza kuti: “Ndiani angamira kana chando chake chauya?” Anowedzera kuti Jehovha “anotuma shoko rake ozvinyungudutsa.” (Pis. 147:15-18) Mwari wedu wemasimbaose, ane uchenjeri hwese, iye anodzora chimvuramabwe nemazaya echando anogona kukubatsira kukurira chero dambudziko ripi raungasangana naro.
16 Mazuva ano, Jehovha anotitungamirira achishandisa Shoko rake, Bhaibheri. Uye “shoko rake rinomhanya kwazvo” pakuti anokurumidza kutipa mirayiridzo patinenge tichiida. Funga kuti unobatsirwa sei nekuverenga Bhaibheri, kudzidza mabhuku “emuranda akatendeka, akangwara,” kuona JW Broadcasting, kuenda pajw.org, kutaura nevakuru uye kuwadzana nevamwe vaKristu. (Mat. 24:45) Hauoni here kuti Jehovha anokurumidza kukupa mirayiridzo?
17 Simone akaona kuti Shoko raMwari rine simba. Aizvitarisira pasi zvekuti akasvika pakufunga kuti Mwari aisamufarira. Zvisinei, paaiora mwoyo, airamba achinyengetera, achikumbira kuti Jehovha amubatsire. Aigarawo achidzidza Bhaibheri. Anoti, “Handisati ndambosvika pekuti ndinotadza kuona kuti Jehovha ari kundisimbisa uye ari kunditungamirira.” Izvi zviri kumubatsira kuti aedze kuramba aine maonero akanaka.
18. Nei uchinzwa kuti wakakomborerwa naMwari, uye une zvikonzero zvipi zvekushevedzera kuti “Rumbidzai Jah”?
18 Munyori wepisarema aiziva kuti vaIsraeri vainge vakakomborerwa chaizvo. Ndivo vega vainge vakapiwa “shoko” raMwari “nemirau yake nezvaakatonga.” (Verenga Pisarema 147:19, 20.) Mazuva ano, takakomborerwa nekuti tisu tega tinodanwa nezita raMwari. Kuziva Jehovha uye kushandisa shoko rake muupenyu hwedu kuri kuita kuti tive neushamwari hwepedyo naye. Kufanana nemunyori wePisarema rechi147, hauna here zvikonzero zvakawanda zvekushevedzera kuti “Rumbidzai Jah” uye kukurudzira vamwe kuti vamurumbidzewo?


text:
Musikana
Musikana (girl) zvinoreva nzvari yemunhu achiri mudiki, kana ari mukuru anonzi mukadzi. Shoko iri rinoshandiswazve kutaura munhukadzi achiri mhandara, asati aziva murume. Shoko rekuti mukadzi rinoshandiswazve kutsanangura chero nzvari yemunhu zvisinei kuti ane makore mangani ekuzvarwa.vasikana vashanu kubva pazana vavakuziva varume vachiri nemakore gumi ekubirekwa. Mukadzi asati aroorwa kana asati ava nemwana musikana hazvinei kuti anoziva varume here.
Mamwe Mazwi[chinja | edit source]
- Dyore kana tepi (Slim, attractive girl). Idyore romusikana: that is a pretty. Zvichida ndipo panobva zita remhuri rinonzi Madyore kana Majore?
- Chiwawa kana chibhama (Attractive girl) apa kureva musikana akarurama pachitarisiko.


text:
Kune chero bhizinesi rekutsvaga, kuwedzera nhamba yevateveri vako nderokudzorera.Vanhu vazhinji vanogadzira e-commerce webhusaiti yepaiti vanoda kuwana zvakanakisisa kubva pamabasa avo, uye saka vanosarudza paIndaneti
marketing channels. Kutengeswa kwepaIndaneti kunosanganisira nzira dzedhijita dzakadai seSearch Engine Optimization (SEO) uye Social Media Marketing(SMM). Aya maitiro akasiyana, asi zvose zvinotarisirwa pakuunza vashanyi pasuo rako remukova. Nhau dzezvemagariro ehupfumi dzakadai sa Facebook ineiri kutevera vanosvika 2billion vashandi pasi rose.
Kana munhu achiona zviri mumutauro, chirongwa cheAIRC chinoitika. Ichi chinoitika ndechokuti zvinyorwa zvinowanikwa pane SERP, zvinotarirwa kushandiswa kwekutarisa zvakananga. Iwe webhusaiti yako inofanira kuvakukwanisa kuita basa iri kana kuti zviitiko zvehupfumi zvisingashande. Sezvakataurwa pamusoro apa, SEO ne SMM inounza vashanyi panzvimbo yako, iyoinomiririra chitoro chenyama. Kana uchinge wava nevashanyi, iyo ibasa rewebsite yako yekushandura vatenzi ava kune vatengi.
Ivan Konovalov, Mutungamiriri weKuteresi Achibudirira we
Semalt
Digital Services, inopa mazano anokosha pamusoro pokuti ungaongorora sei social network analytics.
Ita vateereri vako
Munzanga yehupfumi, zvose ndezvevateveri. Chero chero chikwata chaunosarudza, chirimutambo wemanani. Iyo yakakwirira nhamba yevateveri vari nani mamiriro ekutengeserana kwako muIndaneti. Somuenzaniso, Facebookuye Twitter inogona kukubatsira kuti uwedzere nhamba iyi kuburikidza nekugovana ruzivo, runyararo uye nekusika michina yemhando..Zvimwe zvinokonzera mhete dzemaoko akadai
sezvo kubhadharwa zvinotevera zvinogona kunge zvisingarevi zvakanyanya kune e-commerce yako kubudirira. Chero zvazvingava, iwe unotengesa chikwereti mukunyoresa paGoogle SERPs.
Zvisinei, kuwana zvakasimba mushure mekugara mune zvemagariro hakusi basa rakaoma. Toolskufanana neKlout inogona kukubatsira kuwana mifananidzo yehupenyu hwako. Vanoyera kutarisana kwehutano pamwe nekukuratidzirai zvinyorwa zviri kutsika.
Mashoko
Sezvakangoita SEO yakasununguka, hutano hwakanaka hunosanganisira kushandiswa kwevamwe
specially selected keywords to help you rank. Yeuka, boka rekutsvaga rehupfumi rehupfumi rinofanana neyekutsvaga injini yekutsvaga. Uyezve,izvo zviri mumasangano ezvehupfumi zviri nhamba yevanjini. Mazwi enyu ezvinyorwa uye zvigadziro pamapurandomu ezvehupfumi sezvakaita Facebook kuonekwa paneSERP sezvinongoita mapeji ewebhu.
Kutengesa zvikwata
Social media network sezvakaita Facebook ne Twitter vane nzvimbo yakanaka yekuitainotsvaga paIndaneti. Chinhu chakanaka ndechokuti, nekutengesa zvikwereti, unogona kuderedza zvakananga kune vanhu vane ruzivo rwakadaro. Using
zvishandiso zvinokosha, unogona kutevedzera vateveri vachishandisa mazita enyu emaimeri zvino uye kusvika kune zvitsva. Zvemagariro ehupfenyuro anotevera achishandisa zvizivoinogona kuita kuti e-commerce yako irambe ichibudirira.
Mhedziso
Mukutengeserana kwema digital, social media ndeimwe yepamusoro yekutengesa kweInternetmapuratifomu. Nhau dzezvemagariro evanhu dzinokwanisa kukwanisa kusvika mamiriyoni evashandisi pasi rose. Nokudaro, webhusaiti yako inogona kuwana pasi rose rinotevera
pane vanopfuura mamiriyoni vanyori. Dambudziko reizvi nderokuti ungaita sei Social Media Marketing pachayo. Chikamu chemhinduro yeizvi chinosanganisiramazano munyaya ino. Iwe unogona kukwanisa kushandisa nhepfenyuro yehuwandu hwehuwandu hwemashoko uye unoita kugadziriswa kwakakodzera kukutengeserana kwako kwepaIndaneti
kurwisa. Aya mazano anobatsirawo SEO yako kuburikidza nekuita iwe webhusaiti yako yakakwirira pamusoro peSERPs.


text:
Bhaibheri
—Rinombotaura Nezvei?
Chii chinonyanya kutaurwa nezvacho muBhaibheri?
Nei Uchifanira Kuongorora Bhaibheri?
Ona zvimwe zvinhu zvinobatsira zvine chekuita neBhaibheri, bhuku rinofarirwa kupfuura mamwe ose.
CHIKAMU 1
Musiki Anopa Vanhu Paradhiso
Bhaibheri rinorondedzera sei kusikwa kwakaitwa vanhu? Mwari akapa vanhu vaviri vokutanga mirayiro ipi?
CHIKAMU 2
Vakarasa Kodzero Yokugara Muparadhiso
Paakapa Adhamu naEvha mutongo wavo, Mwari akapa chikonzero chipi chokuva netariro?
CHIKAMU 3
Vanhu Vanopukunyuka Mafashamo
Uipi hwakapararira sei panyika? Noa akaratidza sei kuti aiva murume akatendeka?
CHIKAMU 4
Mwari Anoita Sungano naAbrahamu
Nei Abrahamu akatamira kuKenani? Jehovha akaita sungano ipi naAbrahamu?
CHIKAMU 5
Mwari Anokomborera Abrahamu Nemhuri Yake
Jehovha akazivisei paakakumbira kuti Abrahamu abayire mwanakomana wake Isaka? Jakobho akaprofitei asati afa?
CHIKAMU 6
Jobho Anoramba Akaperera
Bhuku raJobho rinoratidza sei kuti vanhu vanogona kubatsira pakureverera uchangamire hwaMwari?
CHIKAMU 7
Mwari Anonunura Vanakomana vaIsraeri
Mwari akashandisa sei Mosesi pakusunungura vaIsraeri pauranda muIjipiti? Nei vaIsraeri vaiita Paseka?
CHIKAMU 8
VaIsraeri Vanopinda muKenani
VaIsraeri pavakapinda muKenani, nei Jehovha akasiya Rakabhi neveimba yake vari vapenyu muJeriko?
CHIKAMU 9
VaIsraeri Vanokumbira Kuva naMambo
VaIsraeri pavakakumbira kuva namambo Jehovha akasarudza Sauro. Nei Jehovha akatsiva Mambo Sauro naDhavhidhi?
CHIKAMU 10
Soromoni Anotonga Nouchenjeri
Ndeipi mimwe mienzaniso inoratidza uchenjeri hwaSoromoni? Soromoni paakasiya nzira dzaJehovha zvakaguma nei?
CHIKAMU 11
Nziyo Dzakafuridzirwa Dzinonyaradza Uye Dzinodzidzisa
Mapisarema api anoratidza kubatsira uye kunyaradza kunoita Mwari vaya vanomuda? Mambo akaratidzei muRwiyo rwaSoromoni?
CHIKAMU 12
Uchenjeri Hunobva Kuna Mwari Hunopa Upenyu
Ona kuti mazano akafuridzirwa ari mubhuku raZvirevo neraMuparidzi anogona sei kutibatsira uye kutipa tariro.
CHIKAMU 13
Madzimambo Akanaka Neakaipa
Israeri yakazokamukana sei kuva umambo huviri?
CHIKAMU 14
Mwari Anotaura Achishandisa Vaprofita Vake
Vaprofita vaMwari vakazivisa mashoko akaita sei? Ona nyaya ina dzavakataura nezvadzo.
CHIKAMU 15
Muprofita Ari Muutapwa Anoratidzwa Ramangwana Muchidimbu
Dhanieri akaziva chii nezvaMesiya uye Umambo hwaMwari?
CHIKAMU 16
Mesiya Anosvika
Jehovha akashandisa sei ngirozi uye Johani Mubhabhatidzi kuzivisa kuti Jesu ndiye Mesiya? Jehovha akazivisa sei zvakajeka kuti Mwanakomana wake ndiye Mesiya?
CHIKAMU 17
Jesu Anodzidzisa Pamusoro poUmambo hwaMwari
Nderipi raiva dingindira rezvaiparidzwa naJesu? Akaratidza sei kuti aizotonga nerudo uye achiruramisira?
CHIKAMU 18
Jesu Anoita Zvishamiso
Zvishamiso zvaJesu zvinoratidzei nezvesimba rake uye kutonga kwaachaita nyika?
CHIKAMU 19
Jesu Anotaura Uprofita Hune Chokuita Nenyika Yose
Chiratidzo chakapiwa vaapostora naJesu chinorevei?
CHIKAMU 20
Jesu Kristu Anourayiwa
Chiitiko chipi chitsva chakatangwa naJesu asati atengeswa ndokurovererwa padanda?
CHIKAMU 21
Jesu Mupenyu!
Vadzidzi vaJesu vakaziva sei kuti Mwari akanga amumutsa?
CHIKAMU 22
Vaapostora Vanoparidza Vasingatyi
Chii chakaitika paMutambo wePendekosti? Vavengi vakaita sei pavakaona vadzidzi vaJesu vachiparidza?
CHIKAMU 23
Mashoko Akanaka Anopararira
Chii chakaitika Pauro paakaporesa mumwe murume muRistra? Zvakafamba sei kuti Pauro azopedzisira ava kuRoma?
CHIKAMU 24
Pauro Anonyorera Ungano
Pauro akapa mirayiridzo ipi nezvekurongwa kunofanira kuitwa ungano? Akatii nezvembeu yakapikirwa?
CHIKAMU 25
Mazano Pamusoro Pokutenda, Mufambiro Uye Rudo
MuKristu angaratidza sei kutenda? Munhu angaratidza sei kuti anoda Mwari zvechokwadi?
CHIKAMU 26
Nyika Inova Paradhiso!
Bhuku raZvakazarurwa rinogumisa sei mashoko eBhaibheri?
Zvinotaurwa neBhaibheri
—Pfupiso
Jehovha akazivisa sei zvishoma nezvishoma kuti Jesu aizova Mesiya, uyo achaita kuti paradhiso ivepo zvakare panyika?
Misi Nemakore Ezviri muBhaibheri
Ona misi nemakore zvenhoroondo dziri muBhaibheri, kubva muna 4026 B.C.E. kusvikira munenge muna 100 C.E.


text:
Zvimwe zvizvarwa zveZimbabwe zvisina magwaro akakwana ekugara munyika yeBotswana zvinoti zviri kutyira hupenyu hwazvo sezvo mapurisa emuBotswana ari kupomerwa mhosva yekutyora kodzero dzevanhu ava.
Zvinonzi pane mumwe mudzimai Amai Sipho Ndlovu vakapfurwa nemapurisa emuBotswana mazuva mashoma apfuura vachifamba nemurume wavo anonzi haana mapepa ekugara munyika iyi.
Mwedzi wapera mumwe murume VaWayne Marova vakapfurwa paziso nemapurisa emunyika iyi vachinziwo vainge vasina mapepa.
Chimwe chizvarwa cheZimbabwe chiri munyika iyi VaJohn Thembisa vanoti havana magwaro ekugara munyika iyi asi vanoshanda papurazi apo vano chengeta zvipfuyo sezvo zvinhu zvisina kumira zvakanaka kumusha.
Vanoti zuva nezuva vanotyira hupenyu hwavo nekudzoserwa kumusha zvichitevera kupfurwa kuri kuitwa vanenge vayedza kutiza mapurisa.
Zvizvarwa zveZimbabwe zvakawanda zvakapotera munyika iyi nenyaya yekusamira zvakanka kwehupfumi hwenyika nezvematongerwo enyika zvisina kumira zvakanaka muZimbabwe.
"Dai masangano anomiririra zvizvarwa zveZimbabwe zvakaita seayo ari muSouth Africa auyawo kuno kuzotimirira mudambudziko riri kusangana nesu kuno." Vanoenderera mberi vcachiti, "Parizvino mari yandinohora handisi kupihwa yakakwana sezvo vachiziva kuti handina mapepa uye ndinotogara kunzvimbo iri kuma chonyonyo uko ndinenge ndichingotiza mapurisa kuti ndisadzoserwe kumusha," VaThembisa vaudza Studio 7.


text:
Nhengo dzeZimbabwe Electoral Commission dzinobuda mumusangano waitwa pakati pe ZEC nemapato ezvematongerwo enyika dzichiti dzaneta nekushorwa nemapato anopikisa.
Madzimai ari kupika kuChikurubi anoti haasi kupihwa chikafu chakakwana.
Vanotengesa mumigwagwa voronga kuendesa kanzuru kumatare edzimhosva zvichitevera kuputsa kwairi kuita zvinhu zvavo.
Zvinhu hazvina kumira zvakanaka munyaya dzehupfumi sezvo hurumende isina chairi kuwana kubva kuminda yemangoda kwaChiadzwa.
Muchirongwa chedu chevechidiki che The Connection na 8pm tiri kutarisa dambudziko revasikana vadiki vari kubata pamuviri.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
24 Jehoashi akanga aine makore manomwe paakatanga kutonga,+ uye akatonga kwemakore makumi mana ari muJerusarema.+ Amai vake vainzi Zibhiya wokuBheeri-shebha.+
2 Jehoashi+ akaramba achiita zvakarurama pamberi paJehovha+ mazuva ose omupristi Jehoyadha.+
3 Jehoyadha akamuwanira madzimai maviri, akabereka vanakomana nevanasikana.+
4 Zvino pashure peizvi Jehoashi akava nechido mumwoyo make chokuti agadziridze imba yaJehovha.+
5 Naizvozvo akaunganidza vapristi+ nevaRevhi, akati kwavari: “Endai kumaguta aJudha muunganidze mari kubva kuvaIsraeri vose yokugadzirisa+ imba yaMwari wenyu gore negore;+ uye imi mukurumidzire nyaya iyi.” Asi vaRevhi havana kukurumidza.+
6 Naizvozvo mambo akashevedza Jehoyadha mukuru wacho, akati kwaari:+ “Nei usina kuita kuti vaRevhi vazvidavirire pamusoro pokuunza mutero mutsvene wakarayirwa naMosesi+ mushumiri waJehovha kuna Judha nokuJerusarema, kunyange uya weungano yaIsraeri, nokuda kwetende reChipupuriro?+
7 Nokuti vanakomana vaAtariya,+ mukadzi uya akaipa, vakanga vapaza, vakapinda muimba yaMwari wechokwadi,+ uye vakanga vapa vanaBhaari+ zvinhu zvose zvitsvene+ zveimba yaJehovha.”
8 Mambo akabva ataura shoko, naizvozvo vakagadzira bhokisi,+ vakariisa kunze pagedhi reimba yaJehovha.
9 Pashure paizvozvo vakaparadzira shoko muJudha mose nomuJerusarema kuti vaunzire Jehovha mutero+ mutsvene wakarayirwa vaIsraeri vari murenje naMosesi+ mushumiri waMwari wechokwadi.
10 Machinda+ ose nevanhu vose vakatanga kufara,+ vakaramba vachiuya nawo uye vachiuisa mubhokisi+ kusvikira vose vapa.
11 Zvino panguva yakafanira aiendesa bhokisi rakatakurwa nevaRevhi+ kuti rinotarisirwa namambo, uye pavaingoona kuti makanga mava nemari yakawanda,+ munyori+ wamambo nomumiririri womupristi mukuru vaiuya, vobva vakutura zvaiva mubhokisi, voritakura, voridzorera panzvimbo yaro. Ndizvo zvavaiita zuva nezuva, zvokuti vakaunganidza mari zhinji.
12 Mambo naJehoyadha vaibva vaipa vanhu vaiita+ basa reimba yaJehovha,+ uye vaibhadhara vacheki vematombo+ nemhizha+ kuti vavandudze imba yaJehovha,+ nevapfuri vesimbi nemhangura kuti vagadziridze imba yaJehovha.+
13 Vanhu vaiita basa vakatanga kushanda,+ vakaita kuti basa rokugadzira rirambe richienderera mberi, vakazoita kuti imba yaMwari wechokwadi imire sokuvakwa kwayaifanira kuitwa, vakaisimbisa.
14 Pavakanga vangopedza vakaunza mari yakanga yasara pamberi pamambo naJehoyadha, vakagadzira midziyo yeimba yaJehovha, midziyo yokushumira nayo+ neyokupa nayo zvinopiwa nemakapu+ nemidziyo yendarama+ neyesirivha; uye nguva dzose vaibayira zvibayiro zvinopiswa+ muimba yaJehovha mazuva ose aJehoyadha.
15 Zvino Jehoyadha akakwegura, akagutswa nemakore,+ akazofa, uye akanga ava nemakore zana nemakumi matatu paakafa.
16 Naizvozvo vakamuviga muGuta raDhavhidhi pamwe chete nemadzimambo,+ nokuti akanga aita zvakanaka pakati paIsraeri+ uye kuna Mwari wechokwadi neimba Yake.
17 Zvino pashure pokunge Jehoyadha afa machinda+ aJudha akapinda, akakotamira mambo. Panguva iyoyo mambo akaateerera.+
18 Zvishoma nezvishoma vakasiya imba yaJehovha Mwari wemadzitateguru avo, vakatanga kushumira matanda matsvene+ nezvidhori,+ zvokuti Judha neJerusarema zvakatsamwirwa nokuda kwemhosva yavo iyi.+
19 Iye akaramba achituma vaprofita+ pakati pavo kuti vavadzose kuna Jehovha; uye vakaramba vachivapupurira, asi havana kuteerera.+
20 Zvino mudzimu+ waMwari wakafukidza+ Zekariya+ mwanakomana womupristi Jehoyadha,+ zvokuti akamira pakanga pakakwirira pamberi pevanhu, akati kwavari: “Zvanzi naMwari wechokwadi, ‘Muri kudarikirei mirayiro yaJehovha, zvokuti hamungabudiriri?+ Zvamakasiya Jehovha, iye achakusiyaiwo.’”+
21 Vakazomumukira,+ vakamutema nematombo+ varayirwa namambo muchivanze cheimba yaJehovha.
22 Mambo Jehoashi haana kuyeuka mutsa worudo waakanga aitirwa nababa vake Jehoyadha,+ zvokuti akauraya mwanakomana wake, uyo akataura paakanga ava kufa, kuti: “Jehovha ngaazvione, atsive.”+
23 Zvino pakupera+ kwegore, uto rehondo reSiriya+ rakauya kuzomurwisa,+ vakapinda nechisimba muJudha nomuJerusarema. Vakabva vaparadza machinda+ ose evanhu pakati pevanhu, uye zvavakapamba zvose vakazvitumira kuna mambo weDhamasiko.+
24 Nokuti uto rehondo reSiriya rakapinda nechisimba riine varume vashoma,+ Jehovha akaisa uto rehondo guru kwazvo muruoko rwavo,+ nokuti vakanga vasiya Jehovha Mwari wemadzitateguru avo; uye vakaitira Jehoashi zvakanga zvatongwa.+
25 Pavakamusiya (nokuti vakamusiya aine hosha dzakawanda),+ vashandi vake vakamumukira+ nokuda kweropa+ revanakomana vomupristi Jehoyadha;+ uye vakamuurayira pamubhedha wake, zvokuti akafa.+ Vakabva vamuviga muGuta raDhavhidhi,+ asi havana kumuviga munzvimbo yemakuva emadzimambo.+
26 Ava ndivo vakamumukira: Zabhadhi+ mwanakomana waShimeyati mukadzi muAmoni naJehozabhadhi mwanakomana waShimriti mukadzi muMoabhi.
27 Kana vari vanakomana vake, nokuwanda kwezvirevo zvaakataurirwa+ uye kuvakwa kwenheyo+ yeimba yaMwari wechokwadi, tarirai zvakanyorwa mune zvakadudzirwa muBhuku+ reMadzimambo. Mwanakomana wake Amaziya+ akatanga kutonga panzvimbo pake.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Makoronike 24
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kunyange hazvo veboka reZimbabwe Electoral Commission vakatanga hurongwa hwekuyedza kukurudzira vanhu kuti vanyorese kuti vagokwanisa kuvhota, huwandu hwevanhu vanyoresa kuti vagokwanisa kuvhota muBulawayo ndihwo huchiri pasi pane mamwe matunhu ose munyika.
Mukuru anoona nezvesarudzo muBulawayo, Amai Sithembiso Khupe, vaudza Studio 7 parunhare kuti kubva pakatanga chirongwa chekunyoresa vanhu kusvika nezuro, vanhu zviuru makumi manomwe nezvitatu ndivo vanyoresa kuti vagokwanisa kuvhota.
Dunhu reHarare ndiro rine vanhu vakawanda vanyoresa kuvhota kusvika pari zvino avo vanopfuura zviuru mazana matatu nezvipfumbamwe.
Dunhu reMatabeland North rave nevanhu vanopfuura zviuru zana nezvitanhatu uye dunhu reMatabaleland South riine vanhu vanopfuura zviuru makumi masere nezvina.
Matunhu maviri aya pamwe neBulawayo ndiwo ane vanhu vashoma vanyoresa kusvika pari zvino.
Amai Khupe vati huwandu uhu huri pasi pevanhu zviuru zana vavange vachifungidzira kuti vangadai vanyoresa kusvika pari zvino.
Asi vati vanotarisira kuti huwandu uhu hunogona kukura kusvika pavanotarisira nekuda kwekuti vakatanga hurongwa hwekukurudzira vanhu kuti vanyorese kuvhota, kusanganisira kuve nenzvimbo dzekunyoresa kunzvimbo dzine vanhu vakawanda, pamwe nekudzidzisa vanhu pamusoro pekunyoresa kuti vagokwanisa kuvhota.
ZEC iri kushandisawo mikana yemisangano kusanganisira yezvematongerwo enyika kupa vanhu dzidziso yakadaro sezvayakaita pamusangano wePresidential Interface muBulawayo nemusi weMugovera.
Pamusangano uyu, mumwe mushandi weZEC asina kudomwa nezita, akaudza vanhu zvinhu zvinodiwa kuti munhu ukwanise kunyoresa kuvhota.
Zvisinei kuti veZEC vanoti kuita izvi hakunetsi, vanhu vakawanda munyika vari kuramba vachichema-chema nerekuti vari kunzi varatidze magwaro anoratidza pavanogara, ayo asina vanhu vakawanda.
Mumwe mugari wemuBulawayo uyo angozvidoma nezita rekuti Humfrey, audza Studio 7 kuti haasati anyoresa nekuda kwekuti ange asati awana nguva uye ange achinzwa nyaya yekuti kunyoresa kwacho kunonetsa.
Mutauriri webato reZapu, VaIphithule Maphosa, vanoti zviri pachena kuti mutemo wekuti vanoda kunyoresa kuti vagokwanisa kuvhota vanofanirwa kuve nemagwaro anoratidza pavanogara, uri kuvhiringidza vakawanda.
Vanoti vamiriri veparamende vanofanirwa kuwona kuti vabatana mukuita kuti mutemo uyu ubviswe.
Chirongwa chekunyoresa vanhu munyika chave muchikamu chechipiri chezvikamu zvina zvechirongwa ichi.
Chikamu chechipiri icho chakatanga musi wa29 Gumiguru chinopetwa musi wa 13 Mbudzi.
Bulawayo ine nzvimbo dzinopfuura mazana mana kuchange kuchinyoreswa vanhu kusvika panopera chikamu chechina chinove chekupedzisira chechirongwa ichi musi wa 19 Zvita.


text:
Vechidiki vakazvarwa vaine hutachiona vanoti kunyange hazvo vachitambira zvavari, vanoti munzvimbo dzavanogara vachiri kusemwa zvakanyanya
Huwandu hwevanhu vari kubatwa nehutachiona hweHIV hwakadzikira kubva pamakumi mashanu pavanhu chiuru kusvika pavashanu pachiuru choga choga.
Asi kunyange hazvo huhwandu uhwu hwaderera, vechidiki, pfambi, vatyairi vemota hombe pamwe nemakorokoza ndiwo vanhu vanonzi vari kubatwa neHIV zvakanyanya.
Vechidiki vakazvarwa vaine hutachiona vanoti kunyange hazvo vachitambira zvavari, vanoti munzvimbo dzavanogara vachiri kusemwa zvakanyanya, uye vanotiwo kurarama neHIV/AIDS kwakaoma kunyanya kune vechidiki.
Muzvare Thandowenkosi Moyo vakazvarwa vaine HIV. Muzvare Moyo vanoti kunyange hazvo vakagamuchira zvavari, veruzhinji hasati vanzwisisa nezveHIV/AIDS. Muzvare Moyo vanoti vanodamwa nemazita emadunhurirwa.
Nekuda kwekusarudzwa uku vechidiki vanorarama nehutachiona ava mudunhu reMidlands vanoti kuburikidza nesangano rakazvimirira rega re Africaid Zvandiri vakaumba boka ravo rinonzi Community Adolescent Treatment Supporters (CATS) kuti vabatsirane sevechidiki kutambira zvavari.
Muzvare Moyo vanoti nekuda kwekuti ivo vakabetserwawo kunzwisisa HIV/AIDS nevamwewo, vava kubatsirawo vamwe vechidiki vari kuraramawo nehutachiona.
Imwe nhengo yeCATS inoshandira kuMakepesi muLower Gweru, Muzvare Angela Ndlovu, vanoti zvakaoma kurarama nehutachiona asi vanoti vechidiki vanogona kubatsirana kuti vagashire zvavanenge vari.
VaConstain Tshuma imwe nhengo yeCATS ine makore makumi maviri huye ichigara kuLower Gweru. VaTshuma vanoti vakakura vachirwara zvikuru asi nekushaya ruzivo nenyaya dzechirwere ichi, vaienda kudzin'anga.
Va Tshuma vanoti kunyange hazvo kumamisha vanhu vave kunzwisisawo nezveHIV/AIDS kusanganisira vechidiki, hurumemde ichine basa hombe rekurwisa chirwere ichi.
Nhengo dzeCATS idzi dziri kukurudzirawo hurumende kuti iwanise vechidiki ava mari yekutangawo mabasa emaoko. Dzinotiwo kunyange hazvo vachiwana mapiritsi pachena vanorarama nehutachiona ava vanodawo mari kuti vakwanise kuzviriritira zvakanaka kusanganisira kudya chikafu chine hutano.
Vachitaura pazuva re World Aids Day muKwekwe svondo rapera, mutevedzeri wemutungamiriri wenyika, VaEmmerson Mnangangwa, vakati hurumende iri kurwisa zvikuru kupedza dambudziko reHIV/Aids.
Vakatiwo hurumende iri kupa madzimai akazvitakura mishonga yekuti vasatapurira hutachiona kuvana vavo vasati vazvarwa kana pakuzvara. Vanoti pari zvino vana vanomwe chete kubva pamadzimai akazvitakura zana ndovari kutapurirwa hutachiona.
Vachitaurawo pamhemberero idzi dzakaitirwa muMbizvo kuKwekwe, mumiririri weAmerica muZimbabwe, Ambassador Harry Thomas, vakatiwo nyika yavo icharamba ichibatsira Zimbabwe kuti ipedze dambudziko iri panosvika gore ra 2030.
Nyanzvi munyaya dzehutano dzinotiwo vanhu vasina HIV vanogona kushandisawo mishonga yekunwa kuitira kuti vasabate hutachiona.
Asi nyanzvi idzi dzinoti munhu anofanirwa kutanga aenda kuna chiremba oudzwa mhando yemushonga wekunwa senzira yekuzvidzivirira.


text:
Mutori wenhau ane mukurumbira, Chris Chinaka, anoti kunyange hazvo hurumende ichimbunyikidza vatori venhau, vanoshandirwa nevatori venhau havabatiwo vatori vatori venhau zvakanaka.
Apo Zimbabwe iri kugadzirira kubatana nepasi rose mukucherechedza basa rakakosha rinoitwa nevatori venhau pamwe nevamwe vavo vakaurayiwa vari pabasa, vatapi venhau munyika vanoti havasi kufara nemihoro yavanotambira, mashandiro avo pamwe nemabatirwe avanoitwa nehurumende.
Vatori venhau vakawanda vataura neStudio7 vanoti mari dzavanotambira ishoma chose kana zvichienzaniswa nedzimwe nyika uye havana zvekushandisa zvakakwana.
Vanotiwo munyika muchine mutemo inombunyikidza vatapi venhau.
Mutori wenhau ane mukurumbira, Chris Chinaka, anoti kunyange hazvo hurumende ichimbunyikidza vatori venhau, vanoshandirwa nevatori venhau havabatiwo vatori vatori venhau zvakanaka.
Chinaka atiwo zuva reWorld Press Freedom Day rakakosha chose uye izuva rekuti vanhu vese varemekedze vatapi venhau.
Chinaka, uyo akashandira Reuters kwemakore akawanda, atiwo zvakakoshawo kuti vatapi venhau vawedzere ruzivo kuti vakwanise kuita basa ravo zvine hunyanzvi.
Muzvinabhinisi munyaya dzemapepanhau, VaBasildon Peta, avo vakabuda munyika makore akawanda apfuura vakanotanga mapepa nhau kuSouth Africa neLesotho, vanoti zvinhu hazvina kumira zvakanaka munyika panyaya dzekutapwa kwenhau.
Vanotiwo hurumende iri kuramba yakasunga masaisai nemarhediyo nemateverevhizheni uye vacho vakapihwa marezenisi inhengo kana kuti vanotsigira bato riri kutonga reZanu PF.
Vaenderera mberi vachiti vakazvipira kuzoshandira munyika zvakare kana zvinhu zvichinge zvanaka.
VaPeta vayemura vatapi venhau vari muZimbabwe vachiti vari kuita basa guru munguva iyo zvinhu zvakaoma munyika.
VaGarikai Chaunza veCommunity Radio Harare vati vachashandisa zuva reWorld Press Freedom Day kukurudzira hurumende kuti isarambe yakasunga masaisai zvikuru sei enhepfenyuro dzemumatunhu.
Sachigaro wekomiti yeparamende inoona nezvekuburitswa kwemashoko, VaWilliam Dhewa, vati World Press Freedom Day yakakosha chose uye izuva rakakosha chose kuvatapi venhau.
Vanoona nezvekushambadzwa kwemabasa musangano reMedia Institute of Southern African –Zimbabwe, Tabani Moyo, vanoti pachine mitemo yakawanda chose inosunga mashandiro evatapi venhau.
Vati musi wezuva ravo, vatapi venhau vanofanira kuramba vachikomekedza hurumende kuti ibvise mitemo iyi.
Vanotiwo zvakakosha kuti vatapi venhau vabatwe zvakanaka.
Zuva reWorld Press Freedom Day rinocherechedzwa pasi rose musi wa3 Chivabvu senzira yekurangarira basa rakakosha rinoitwa nevatori venhau pasi rose, vatori venhau vakafa, vari pamabasa pamwe nekurudzira dzihurumende kuti dzisavambunyikidze.


text:
Zvinofadza kufamba uchiwana ruzivo rutsva. Regai vachenjeri vekare vakati chitsva chiri murutsoka. Vainge vaongorora vakaona zvokwadi kuti chitsva chiri murutsoka rwechokwadi. Kekutanga kusvika kumapani ekuZimuto nzvimbo isina makomo anoonekera asi wati iwo mapani kanhi nezvikomo zvidiki zvine michero inozipa. Kekutanga ndakadyawo tsvoritsvoto nembambara idzo ndainge ndajairawo kudya tiri kwedu kuZaka.
(c) Tinashe Muchuri 2017 02 04
Popular posts from this blog
Chiuno Hachina Murombo Muzukuru
Mumwe musi tigere zvedu pamba pedu kumusha kwedu, vaimbove mbuya vamai vakasvika pamba pedu. vakatiwana tigere zvedu mumumvuri wemba yekubikira. Mbuya vamai ava vanga vachangobva kurambana nasekuru vamai. Mhosva yavo yaiva yokunzi vainge vabatikidzwa varere nemukomana aishanda muchigayo chavo mumwe musi manheru apo vainge vaenda kunotora mari yebasa yezuva.
Pavakasvika mai vakandituma kuti ndindovatorera mvura yokunwa. ndakauya nayo ndokuvapa. Vapedza kutonhodza pahuro pavo vakataura nyaya zhinji chose nami ini ndakaterera zvangu. Ini ndaingoseka zvangu kana vataura panosetsa. Ko ini ndaidzigona dzavakadzi vakuru. Mbuya ava vakaita rombo rakanaka kuwana baba vasipo. Dai vakawana varipo dzose dzavakataura musi uyu dzisina kutaurwa kana neniwo ndisina kudzinzwa.
Pakazoti pava paya vasandurudza nyaya zhinji mbuya vamai vakati vavakuenda. Vakati sumu ndokutwasanudza skirt yavo nechekumagadziko uku. Apo vainge vava kufamba vachiti vachibuda chivanze mai vakabvunza vaimbova mbuya vavo ava m…
Pavakasvika mai vakandituma kuti ndindovatorera mvura yokunwa. ndakauya nayo ndokuvapa. Vapedza kutonhodza pahuro pavo vakataura nyaya zhinji chose nami ini ndakaterera zvangu. Ini ndaingoseka zvangu kana vataura panosetsa. Ko ini ndaidzigona dzavakadzi vakuru. Mbuya ava vakaita rombo rakanaka kuwana baba vasipo. Dai vakawana varipo dzose dzavakataura musi uyu dzisina kutaurwa kana neniwo ndisina kudzinzwa.
Pakazoti pava paya vasandurudza nyaya zhinji mbuya vamai vakati vavakuenda. Vakati sumu ndokutwasanudza skirt yavo nechekumagadziko uku. Apo vainge vava kufamba vachiti vachibuda chivanze mai vakabvunza vaimbova mbuya vavo ava m…


text:
Muimbi ane mukurumbira, Thomas Mapfumo, anoti achabatana nevamwe vana veZimbabwe vachanoratidzira mwedzi unouya kuNew York pachatanga musangano weUnited Nations General Assembly uyo uri kutarisirwa kupindwawo nemutungamiri wenyika VaRobert Mugabe.
VaMapfumo vanoti zvakakosha kuti zvizvarwa zveZimbabwe zviratidzire kusafara kwavo nemafambisirwo ari kuita zvinhu munyika sezvo iri kodzero yemunhu wese kuti aite izvi kana zvinhu zvisiri kufamba zvakanaka.
VaMapfumo vanoti vachange vasiri kuita zvemagitare apo vacharatidzira sezvo varikuda kubatana nezvizvarwa zveZimbabwe mukuratidza hurumende dzepasi rose kunyanya mutungamiri wenyika VaMugabe kuti zvinhu zvinofanirwa kushanduka munyika.
"Ini ndiri muimbi asi pakuratidzira kuchange kuchiitika kuNewYork ndinenge ndisiri kuita zvekuimba ndichange ndakabatana nevamwe tichiratidzira nekushora huwori nekumbunyikidzwa kurikuitwa zvizvarwa zveZimbabwe nehurumende yaVaMugabe iyo isisadiwe neveruzhinji," VaMapfumo vaudza Studio 7.
Masangano akadayi se #ThisFlag inotungamirwa na Pastor Evan Mawarire, Tajamuka, Occupy Africa Unity Square nemamwe masangano akazvimirira neematongerwo enyika vakabatana nezvizvarwa zveZimbabwe zvinobva kumaguta akasiyana vari kutarisirwa kubatana pakuratidzira uku .
Vamwe vari kutarisirwa kunge vari pakuratidzira uku vanosanganisira VaPatson Dzamara munin'ina wemurwi wekodzero dzevanhu VaItai Dzamara avo vakatsakatika gore rapera.


text:
NYAYA IRI PAKAVHA | UNOFANIRA KUNYENGETERA HERE?
Nei Vanhu Vachinyengetera?
Unonyengetera nguva dzose here? Vakawanda vanonyengetera, kunyange vaya vasingatendi kuti kuna Mwari. Asi nei vanhu vachinyengetera? Maererano neimwe ongororo yakaitwa muFrance, vanhu vanosvika hafu yevagari vemo vanonyengetera kana kuti vanofungisisa dzimwe nguva “kuitira kuti vangonzwa zviri nani.” Kungofanana nevanhu vakawanda vekuEurope, havanyengeteri nechinangwa chokunamata. Asi “vanongonyengetera kuti vanzwe zviri nani.” Ukuwo, vamwe vanoenda kuchechi vanongonyengetera pavanenge vaine zvavari kuda, vachitarisira kuti Mwari avapindure nokukurumidza.—Isaya 26:16.
Ko iwe? Unofunga kuti munyengetero unongokubatsira kuti ufunge zvakanaka here? Kana uchitenda kuti Mwari ariko, unoona here kubatsira kunoita munyengetero muupenyu hwako? Kana kuti unoona sokuti minyengetero yako haipindurwi here? Bhaibheri rinogona kukubatsira kuona munyengetero senzira inotiswededza pedyo naMwari, kwete kuuona sechinhu chinongoita kuti tinzwe zviri nani.


text:
Vakawanda e-commerce websites vanoiswa pa WordPress. Vanhu vakasiyana vanofunga kushanda kwekuita zvisikwa zvakasiyana-siyana zvinogona kuitika mune dzimwe nzvimbo dzakasiyana dzeWebsitePress. Nemwoyo wose, iyo internet yakazara nevanhu vane zvosemitemo yezviito zvinotyisa. Kubva pane kuparadzaniswa kusvika ku spoofing, zvakajeka kuti vaseki vanogona kutsvaga webhusaiti yako nekuita zvimwe zvezvakaipa zvavozvinangwa zvezvinangwa. Kazhinji, vatengesi vanozvinyengera kuva vanhu vane rufaro mune SEO kukurudzira kana imwe sangano rauri kuita.Panzvimbo pacho, vanopedzisira vachiita zvimwe zvezvinyorwa zvikuru.
Mahombekombe akadai anogona kusanganisira nzvimbo yepasiti scripting (XSS), phishing, kuba munhuruzivo pamwe chete nekushambadzira kwenhema. Vanhu vazhinji vakatora mamiriyoni evanhu vane kadhi rechikwereti chekukwereta chete kuti vaende uye vanoitavanosiya kumashure kwavo. Mune zvimwe zviitiko, vanogona kuunza webhusaiti pasi uye kukwazisa vanhu nezvinhu zvinonakidza pamusana pekushandisa kwavo.Somugumisiro, kuchengeteka kweWebsitePress website yako uye yevashandi vako kunonyanya kuvimba nezvokuti wakangwarira seikuchengetedza ava vanosemesa.
Unonzi Abgarian, Mutungamiriri Mukuru weVatengi vekubudirira Semalt Digital Services, inopa humwe hunyengeri-hunopupurira, hunogona kuchengetedza webhusaiti yako kurwisana nevashori:
1. Shandisa mapeji ekuchengetedza akachengeteka.
Peji yekunyoresa WordPress kazhinji haisi yakachengeteka. Kuti aunoita zvekutengesa, zvinokwanisika kuita nenzira yako nechisimba nzira yako kupinda mu database yewebsite kubva pane imwe peji yekunyorera. Paunenge uchiita iweWordPress site, zvakakosha kufunga kuwedzera a / wp-login..php kana / wp-admin / pachirongwa chewebsite iwe uri kuchengeta. Ichi chiyero chinogonakudzivirira rudzi urwu rwekupinda pamwe chete nezvimwe zvinotambudza zvishoma. Kushandisa passwords zvakachengeteka kunogonawo kubatsira admin panel yewebsite yako yakakwirirakuchengeteka. Semugumisiro, rega mapepa epasiro akafanana sa 12345 kana kuti password kusinganzwisisike.
2. Chengetedza data uchishandisa SSL.
Iri kuchengetedzwa rakachengetedza rinoita kuti shanduko yeDhiyabhorosi pakati pe browser uye server yakachengeteka. Somugumisiro, mutengesi anogona kuva nenguva yakaoma kubvisa zvinyorwa zviripo mune d database.Panzvimbo yekuva nemazita uye nhamba, iyo hacker inosangana nekhodi.
3. Bvumidza 2-factor kuvimbiswa.
Imwe yenzira dzekudzivirira kuchengeteka kwakovatengi ndeye 2fa. Vamwe vekubudirira vanogadzirisa vanopedzisira vawana mapepawedi kune dzimwe nhoroondo. Zvisinei, 2-factor kuvimbiswakuwedzera chimwe chekuchengeteka kune equation. Somugumisiro, password yacho pachayo haina kukwana. Mushandisi wakashandiswa unofanirwa kuwanikwakubva pamushumo wetsamba yemutauro, izvo zvingave zvisina ruzivo kune hacker.
Mhedziso
Vatengesi vanoumba hwaro hwehuwandu hwemhosva dzehupfumi dzinotarisana nehupenyu hwedu nhasi. ZvoseInyanzvi yekutengesa inoshandiswa kune imwe nzira yekugadzirisa kana kushambadzira. Izvo zvinokosha kune unodzidza webhusaiti kuti ave nechokwadi chokuti nzira dzekudzivirirwa kune vanonyangadza vanofanira kuve vakangwarira pamwe nekuvimbisa kuti vanogara vakachengeteka kubva kurwisana uku. Kuchengeteka kwe e-commerce yakowebusaiti iri mumaoko ako. Iyi nhungamiro inopa dzimwe nzira dzinopupurira, dzinogona kusimbisa kuchengeteka kwewebsite yako. Mune zvimwe zviitiko,kuchengetedza webhusaiti yako kune vanonyangadza vanogona kuva nechokwadi chokuti Your Search Engine optimization (SEO) miedzo inobereka michero sezvo Google isingaratidzinzvimbo yako sekusachengeteka.